qundao/data-zh-poetry huggingface dataset:
浮邱八景 其一 紫烟楼
作者：杨茂先
朝代：明

缥缈仙家十二楼，丹炉伏火紫烟浮。函关路隔知多少，真气浑如在上头。
浮邱八景 其七 挹袖轩
作者：杨茂先
朝代：明

清秋明月满阑干，羽袖翩翩带露寒。可是二仙携手处，天香吹散落瑶坛。
浮邱八景 其三 珊瑚井
作者：杨茂先
朝代：明

一泓澄澈绝尘埃，谁引仙家玉液来。石畔珊瑚何处是，寒泉清浸碧池隈。
浮邱八景 其二 晚沐堂
作者：杨茂先
朝代：明

东风吹暖到江城，晚向沧浪一濯缨。却忆山阴修禊日，飞觞流水不胜情。
浮邱八景 其五 留舄亭
作者：杨茂先
朝代：明

跨鹤何年别此山，双双玉舄落人间。孤亭夜静松涛响，疑是仙踪步月还。
浮邱八景 其八 听笙亭
作者：杨茂先
朝代：明

烟霞深处旧称灵，散步寻真憩小亭。夜半笙声天外落，恍疑王子驭云軿。
浮邱八景 其六 朱明馆
作者：杨茂先
朝代：明

别是朱明一洞天，金芝瑶草尚依然。罗浮门户深如许，灵迹曾传葛稚川。
浮邱八景 其四 大雅堂
作者：杨茂先
朝代：明

学士金羁岭外游，堂开仙境似瀛洲。鸿篇大雅追千古，遥夜文光射斗牛。
浮邱八景·紫烟楼
作者：杨茂先
朝代：明

缥缈仙家十二楼，丹炉伏火紫烟浮。函关路隔知多少，真气浑如在上头。东风吹暖到江城，晚向沧浪一濯缨。却忆山阴修禊日，飞觞流水不胜情。一泓澄澈绝尘埃，谁引仙家玉液来。石畔珊瑚何处是，寒泉清浸碧池隈。学士金羁岭外游，堂开仙境似瀛洲。鸿篇大雅追千古，遥夜文光射斗牛。跨鹤何年别此山，双双玉舄落人间。孤亭夜静松涛响，疑是仙踪步月还。别是朱明一洞天，金芝瑶草尚依然。罗浮门户深如许，灵迹曾传葛稚川。清秋明月满阑干，羽袖翩翩带露寒。可是二仙携手处，天香吹散落瑶坛。烟霞深处旧称灵，散步寻真憩小亭。夜半笙声天外落，恍疑王子驭云軿。
海珠同章昆冈节推宴分赋
作者：杨茂先
朝代：明

何年沧海一骊珠，涌出灵区入画图。上界楼台临绝岛，中流烟树隔平芜。寻僧载酒潮初上，谭剑酣歌晚更娱。尊俎不妨频秉烛，角声吹彻起城乌。
飞来寺
作者：杨茂先
朝代：明

中宿名山晚系船，岩花林鸟迥风烟。江间月影窥蓬岛，梵宇钟声识洞天。未向半云穷变幻，且从坛石访遗仙。十年惭负山僧约，杖屦重来思惘然。
河间道中遇童用中口占一律
作者：杨茂清
朝代：明
体裁：七言律诗

客思悠悠未得除，金陵翘首二旬馀。沙飞古道驰羸马，水溢低田捕小鱼。休向驿亭贪驻节，早趋殿陛听鸣琚。前驱忽报童司仆，喜得临岐一寄书。
九月旦湖上偶兴
作者：杨范
朝代：明
体裁：七言律诗

凉气萧萧菊月初，暂休讲席过罂湖。芙蓉露湿连枝锦，䆉稏风摇满穗珠。水面鱼游人可数，沙头鸟迹我能摹。此时野兴浑无极，回首俄惊日已晡。
春菊
作者：杨范
朝代：明
体裁：七言律诗

东风园里菜花开，却做秋英一样猜。此际正经红雨落，于今未见白衣来。圆裁金叶钱无贯，高吐檀心粟作堆。待看南薰成实后，栽苗依旧荐香醅。
松醪
作者：杨范
朝代：明
体裁：七言律诗

五鬣苍龙酿绿醅，槽头注雨色如苔。大夫迁治酒泉郡，髯叟重为曲秀才。味自茯苓浮瓦瓮，光从琥珀泛霞杯。岁寒一醉同椒柏，能使春风生满腮。
耕隐轩为胡拱辰作
作者：杨范
朝代：明
体裁：七言律诗

年来力穑是生涯，任尔萧萧发半华。负郭有田都种稻，绕门无地不栽花。一犁雨足春无耒，数叶烟生晓煮茶。骥子读书功益进，未应终作老田家。
镜川
作者：杨范
朝代：明
体裁：七言律诗

斜日一轮山上头，轻霞片片漾波流。平芜野岸碧千亩，乔木人家红半楼。沙鸟频翔将下宿，田夫晚濯欲归休。渔舟各巳收缗去，渐有灯明芦荻洲。
鹧鸪天
作者：杨范
朝代：明

东海东头看月升，秋风一叶井梧零。闲云飞尽天如洗，今夜星河分外明。舒倦体，坐残更，微闻促织砌间鸣。萧萧凉气侵人骨，为爱吟诗睡未成。
一片秋意为史院判题
作者：杨荣
朝代：明

昨夜西风起蘋末，长林萧萧叶初脱。夕阳流水澹无波，玻瓈沈浸青冥阔。断堤古岸遥相连，彷佛疑是鉴湖边。黄花未发含清露，白鸟欲度横苍烟。人间此景何潇洒，独对新图意闲雅。安得扁舟泛绿漪，坐看翩翩海鸥下。
三秀
作者：杨荣
朝代：明

积善由来庆泽垂，名家屡见产灵芝。已闻毓秀当前代，又喜呈祥际盛时。金采煇煌承晓露，玉文璀璨绚晨曦。太平自是多嘉应，好掇英蕤献赤墀。
上元赐观灯
作者：杨荣
朝代：明

銮舆临御九门开，耿耿星河绕玉台。百辟陪班天表近，六鳌拥翠月华来。箫韶乐奏更筹静，宝篆香飘淑气回。影动翠云连䍐罼，光浮玉殿映罘罳。千枝火树霞凝彩，百宝星毬锦作堆。银烛夜光仍灿烂，琼花春发孰栽培。讴歌迭奏清平调，词赋争呈白雪才。紫陌已令严禁弭，铜壶莫遣漏声催。龙颜有喜频颁宴，鹓序承恩得共陪。沾沐小臣无补报，只将歌颂献蓬莱。
上林春色图
作者：杨荣
朝代：明
体裁：古风

上林一何好，芳树何葳蕤。繁花纷煜煜，碧干共低垂。岂无幽旷原，亦有清涟漪。脩竹独含秀，枝柯忽纷披。群鸟恣游泳，回翔各适宜。和鸣驯锦雉，间关语黄鹂。王睢自有匹，钩辀亦知时。白鹇洁胜雪，素鹭明顶丝。鸳鸯有定偶，鸂鶒恒并栖。物性亦各异，于人竟奚为。展图一披玩，叹息生歔欷。愿尔众禽类，高举毋自疑。长随双凤凰，舜廷共来仪。
上林春色图
作者：杨荣
朝代：明

上林一何好，芳树何葳蕤。繁花纷煜煜，碧干共低垂。岂无幽旷原，亦有清涟漪。脩竹独含秀，枝柯忽纷披。群鸟恣游泳，回翔各适宜。和鸣驯锦雉，间关语黄鹂。王睢自有匹，钩辀亦知时。白鹇洁胜雪，素鹭明顶丝。鸳鸯有定偶，鸂鶒恒并栖。物性亦各异，於人竟奚为。展图一披玩，叹息生歔欷。愿尔众禽类，高举毋自疑。长随双凤凰，舜廷共来仪。
东皋草堂为汤指挥题
作者：杨荣
朝代：明

草堂新构足幽情，半近平湖半近城。堤上绿杨含晓色，雨中黄鸟送秋声。多因暇日观书帙，总道安居荷圣明。莫恋湖山多逸兴，好思麟阁著勋名。
东郭草亭宴集
作者：杨荣
朝代：明

万方人乐太平辰，朝退郊游逸兴新。近郭园林初过雨，向阳花卉更宜春。兰亭觞咏殊同调，茅舍衣冠自绝伦。岁岁有期寻胜赏，载歌既醉荅皇仁。
为僧题王牧之画梅
作者：杨荣
朝代：明

牡丹国色桂天香，独有孤梅铁石肠。国色岂如寒色古，天香宁似暗香长。林逋佳句曾鸣宋，何逊高情亦擅梁。岁晏伊谁是知己，只留明月伴昏黄。
乐琴书处为沈学士题
作者：杨荣
朝代：明

君子有至乐，乃寓琴与书。外务绝纷扰，方寸恒清虚。简编日披阅，宴坐窥唐虞。潜玩弗自释，意适忘其劬。悠然千载心，希彼贤圣徒。有时鸣朱弦，兴至聊以娱。泠泠太古音，迥与淫哇殊。清风拂瑶轸，明月照绮疏。一弹曲未终，怀抱湛冰壶。顾兹惬幽趣，四体长安舒。翛然一室间，此乐真有馀。况兹荷宠恩，出入承明庐。风采动当世，卓荦谁能如。退食得清暇，徜徉遂幽居。冲襟益潇洒，陶情自怡愉。永言崇令德，庶以扬芳誉。
九峰归趣为主客郎中王浚作
作者：杨荣
朝代：明

名门多俊英，家住九峰侧。君才更超迈，务学探六籍。伊昔未仕时，朝夕看山色。启户云霞红，隔窗烟树碧。一从游宦途，寓迹在京国。分曹属春卿，励操尚冰檗。拟摅寸心丹，可柰桑榆逼。乞身遂退休，辞阙中感激。引领望九峰，怀抱何所适。飘飘峰上云，无心沛膏泽。戢戢林间鸟，倦举冲霄翼。眷兹景物佳，雅志自相得。松风四座清，萝月半窗白。扫石抚朱弦，焚香玩羲易。利名了不关，尘累觉消释。高风谁能如，企彼陶彭泽。
云山图为东里杨公作
作者：杨荣
朝代：明

云山何岧峣，林木郁而秀。烟岚绚晴光，岚际峙层构。绕庭芳草深，清禽哢春昼。有书可览适，有田可耕耨。展图念初服，淹留婴组绶。因援峄阳桐，一写丘中奏。
云林书屋为曾蒙训题
作者：杨荣
朝代：明

青山何崔嵬，白云在林端。石涧滴清响，松风生夏寒。幽居一何静，尘俗澹不干。简编恣舒卷，怡然心所安。正襟味道腴，意适遂忘餐。名教有乐地，岂徒此盘桓。勖哉崇德业，令誉垂不刊。
五色鹦鹉
作者：杨荣
朝代：明

陇西有鸟名鹦鹉，文彩辉煌快先睹。九苞鸣凤真可方，五色鹓鸾安足数。翠羽红衿何陆离，锦膺绣臆尤瑰奇。回翔自是多态度，顾盼转觉生光仪。天赋美质独含慧，巧舌能言世所贵。相唤相呼多好音，双双顾影真妍媚。上林日暖祥风轻，啄食永得沾恩荣。愿效嵩呼祝圣寿，日日长闻万岁声。
五马图
作者：杨荣
朝代：明

天闲五马最雄奇，万里骁腾识骏姿。龙种自应充内厩，岂同凡马谩驱驰。
五马图
作者：杨荣
朝代：明

霜蹄雾鬣气腾虹，日并天闲十二中。自是清时无战伐，四郊苜蓿老西风。
交阯进白象
作者：杨荣
朝代：明

万方入贡列殊珍，复见南来白象驯。璎珞净垂珠露湿，宝鞍高衬锦衣新。周岐不必誇丹凤，汉苑宁须羡赤麟。圣世屡符祥瑞应，会看龙马出河滨。
京师八景 其一 居庸叠翠
作者：杨荣
朝代：明

群山耸列势峥嵘，日照峰峦积翠明。高出烟霞通绝塞，低回城阙拥神京。休论函谷双崖险，绝胜匡庐九叠横。扈从常时经此处，坐看天际白云生。
京师八景 其七 卢沟晓月
作者：杨荣
朝代：明

河声流月漏声残，咫尺西山雾里看。远树依稀云影淡，疏星寥落曙光寒。石桥马迹霜初滑，茅屋鸡鸣夜欲阑。北上已看京阙近，五云深处是金銮。
京师八景 其三 太液晴波
作者：杨荣
朝代：明

太液清涵一鉴开，溶溶漾漾自天来。光浮雪练明金阙，影带晴虹绕玉台。蘋藻摇风仍荡漾，龟鱼向日共徘徊。蓬莱咫尺沧溟上，瑞气絪缊接上台。
京师八景 其二 玉泉垂虹
作者：杨荣
朝代：明

一派清泠螮蝀悬，涵云浴雾自年年。声回晓阙鸣清佩，影落秋崖湿紫烟。石罅转来幽㵎里，瑶池分出御桥前。汪洋长比恩波阔，万古东流会百川。
京师八景 其二 玉泉垂虹
作者：杨荣
朝代：明
体裁：七言律诗

一派清泠螮蝀悬，涵云浴雾自年年。声回晓阙鸣清佩，影落秋崖湿紫烟。石罅转来幽涧里，瑶池分出御桥前。汪洋长比恩波阔，万古东流会百川。
京师八景 其五 蓟门烟树
作者：杨荣
朝代：明

蓟门春雨散浮埃，烟树溟濛霁欲开。十里清阴连紫陌，半空翠影接金台。东风叶暗留莺语，落日林深过鸟回。记得清明携酒处，碧桃花底坐徘徊。
京师八景 其八 金台夕照
作者：杨荣
朝代：明

独携尊酒上金台，尚想当时国士来。落木千章寒日下，长空万里暮云开。春风寂寂飞桃李，夜雨萧萧瘗草莱。却笑当时空买骨，只今才骏总龙媒。
京师八景 其六 西山霁雪
作者：杨荣
朝代：明

西山日上雪初晴，素壁银屏万叠明。高树迎风飞玉屑，小桥流水涩琴声。恍疑沧海通三岛，绝胜昆崙见五城。但使年年足丰稔，桑麻燕雀遂生成。
京师八景 其四 琼岛春云
作者：杨荣
朝代：明

仙岛依微近紫清，春风淡荡暖云生。乍经树杪和烟湿，轻覆花枝过雨晴。每日氤氲浮玉殿，常时缥缈护金茎。从龙处处施甘泽，四海讴歌乐治平。
京师八景·居庸叠翠
作者：杨荣
朝代：明

群山耸列势峥嵘，日照峰峦积翠明。高出烟霞通绝塞，低回城阙拥神京。休论函谷双崖险，绝胜匡庐九叠横。扈从常时经此处，坐看天际白云生。一派清泠螮蝀悬，涵云浴雾自年年。声回晓阙鸣清佩，影落秋崖湿紫烟。石罅转来幽㵎里，瑶池分出御桥前。汪洋长比恩波阔，万古东流会百川。太液清涵一鉴开，溶溶漾漾自天来。光浮雪练明金阙，影带晴虹绕玉台。蘋藻摇风仍荡漾，龟鱼向日共徘徊。蓬莱咫尺沧溟上，瑞气絪缊接上台。仙岛依微近紫清，春风淡荡暖云生。乍经树杪和烟湿，轻覆花枝过雨晴。每日氤氲浮玉殿，常时缥缈护金茎。从龙处处施甘泽，四海讴歌乐治平。蓟门春雨散浮埃，烟树溟濛霁欲开。十里清阴连紫陌，半空翠影接金台。东风叶暗留莺语，落日林深过鸟回。记得清明携酒处，碧桃花底坐徘徊。西山日上雪初晴，素壁银屏万叠明。高树迎风飞玉屑，小桥流水涩琴声。恍疑沧海通三岛，绝胜昆崙见五城。但使年年足丰稔，桑麻燕雀遂生成。河声流月漏声残，咫尺西山雾里看。远树依稀云影淡，疏星寥落曙光寒。石桥马迹霜初滑，茅屋鸡鸣夜欲阑。北上已看京阙近，五云深处是金銮。独携尊酒上金台，尚想当时国士来。落木千章寒日下，长空万里暮云开。春风寂寂飞桃李，夜雨萧萧瘗草莱。却笑当时空买骨，只今才骏总龙媒。
仰高楼
作者：杨荣
朝代：明

西山高耸翠参天，杰构平临出市廛。风月晴分虚槛里，星河暝落曲栏边。地连滕阁怀遗迹，望入徐亭仰昔贤。最爱群公多赋咏，文光夜夜贯奎躔。
元夕赐观灯
作者：杨荣
朝代：明

圣皇御极海宇清，民安物阜天下平。九重端拱敷化理，奇祥上瑞争来呈。是时佳节届元夕，思与臣民共欢怿。特敕张灯万岁山，锦綵辉煌临太液。层峦复嶂高崔嵬，祥云瑞霭相萦回。悬知不借巨鳌力，自是瀛岛环蓬莱。重重叠叠因山势，绣谷丹崖何绮丽。千树银花炫碧空，万斛金莲照平地。星毬百宝巧妆成，滉漾月华浮水晶。鱼龙杂遝分綵队，笙歌迭进谐新声。圣皇垂衣临黼扆，百辟趋陪瞻玉几。暖风微袅御炉烟，环佩锵锵彩云里。仙韶九奏音韵调，和鸾驻跸天香飘。皇情悦豫龙颜喜，万国嵩呼祝帝尧。微臣素怀葵藿志，何幸遭逢盛明世。但愿海晏黄河清，圣寿齐天万万岁。
元夕赐观灯
作者：杨荣
朝代：明

圣皇抚昌运，肇基营北京。骏奔来万方，小大罔不承。上天锡灵贶，异瑞缤纷呈。维时届上元，乐与臣庶并。巨鳌戴神山，巀嵲出沧溟。屹然向双阙，飞翠相回萦。瑞气发华彩，五色含精英。凝辉烛霄汉，吐耀亘天庭。群仙驾鸾鹤，缥缈凌紫清。箫韶合舜乐，九奏锵和鸣。龙旂拂层霄，凤辇敞云屏。星毬百宝丽，火树千花明。鱼龙陈杂戏，罗绮叠晶荧。华夷总欢庆，宴乐沾恩荣。圣情重悦怿，朝野腾歌声。微臣忝侍从，何以输忠诚。愿言颂帝德，万岁乐升平。
元夕赐观灯
作者：杨荣
朝代：明

綵山高接九重天，珠树银花炫紫烟。云拥群仙朝玉阙，星垂大地簇金莲。峰峦叠翠回蓬岛，罗绮摇光映御筵。宴乐自知同在镐，圣皇端拱万斯年。节临三五雪初融，百尺峰峦接碧空。十二楼台春浩浩，九重宫阙月溶溶。凤笙龙管祥光外，珠树银花紫雾中。再拜嵩呼祈圣寿，年年庆赏万方同。六鳌拥翠出蓬瀛，火树星毬綵结成。万烛光连金阙迥，千花影绚玉阶明。云边鸾鹤来仙驭，天上箫韶度曲声。此夕内庭逢令节，小臣何幸沐恩荣。和气氤氲四海春，金炉玉漏夜初分。烟霞影炫浮丹阙，星斗光摇动彩云。月照锦妆千队出，风飘仙乐万家闻。两京乐事真难遇，愿竭丹衷答圣君。
元夕赐观灯·其一
作者：杨荣
朝代：明

綵山高接九重天，珠树银花炫紫烟。云拥群仙朝玉阙，星垂大地簇金莲。峰峦叠翠回蓬岛，罗绮摇光映御筵。宴乐自知同在镐，圣皇端拱万斯年。
元夕赐观灯·其三
作者：杨荣
朝代：明

六鳌拥翠出蓬瀛，火树星毬綵结成。万烛光连金阙迥，千花影绚玉阶明。云边鸾鹤来仙驭，天上箫韶度曲声。此夕内庭逢令节，小臣何幸沐恩荣。
元夕赐观灯·其二
作者：杨荣
朝代：明

节临三五雪初融，百尺峰峦接碧空。十二楼台春浩浩，九重宫阙月溶溶。凤笙龙管祥光外，珠树银花紫雾中。再拜嵩呼祈圣寿，年年庆赏万方同。
元夕赐观灯·其四
作者：杨荣
朝代：明

和气氤氲四海春，金炉玉漏夜初分。烟霞影炫浮丹阙，星斗光摇动彩云。月照锦妆千队出，风飘仙乐万家闻。两京乐事真难遇，愿竭丹衷答圣君。
元夕赐观灯诗
作者：杨荣
朝代：明

海宇升平日，元宵令节时。綵云飘凤阙，瑞霭绕龙旗。歌管春声动，星河夜色迟。万方同乐事，千载际昌期。阊阖疏鱼钥，瑶空结綵楼。千花攒火树，百宝灿星毬。良夜承恩宴，清时乐豫游。内筵称万寿，岁岁奉宸旒。禁苑东风暖，青霄月正中。鱼龙千队戏，罗绮万花丛。云峤祥光丽，星桥宝炬红。太平多乐事，此夕万方同。玉漏传清禁，华灯彻夜明。贝宫珠缀络，綵队锦妆成。云雾浮香气，箫韶合乐声。愿歌天保什，万岁颂升平。象纬临天阙，瑶空集万灵。云霞纷掩映，星斗叠晶荧。宝地春应满，金门夜不扃。千官陪宴乐，拜舞在明庭。
元夕赐观灯诗·其一
作者：杨荣
朝代：明

海宇升平日，元宵令节时。綵云飘凤阙，瑞霭绕龙旗。歌管春声动，星河夜色迟。万方同乐事，千载际昌期。
元夕赐观灯诗·其三
作者：杨荣
朝代：明

禁苑东风暖，青霄月正中。鱼龙千队戏，罗绮万花丛。云峤祥光丽，星桥宝炬红。太平多乐事，此夕万方同。
元夕赐观灯诗·其二
作者：杨荣
朝代：明

阊阖疏鱼钥，瑶空结綵楼。千花攒火树，百宝灿星毬。良夜承恩宴，清时乐豫游。内筵称万寿，岁岁奉宸旒。
元夕赐观灯诗·其五
作者：杨荣
朝代：明

象纬临天阙，瑶空集万灵。云霞纷掩映，星斗叠晶荧。宝地春应满，金门夜不扃。千官陪宴乐，拜舞在明庭。
元夕赐观灯诗·其四
作者：杨荣
朝代：明

玉漏传清禁，华灯彻夜明。贝宫珠缀络，綵队锦妆成。云雾浮香气，箫韶合乐声。愿歌天保什，万岁颂升平。
养拙斋为石彦诚作
作者：杨荣
朝代：明

世俗尚智巧，惟拙众所嗤。缅彼机警徒，致用随厥施。浮华竞誇靡，宛转无不宜。巧言乃如簧，听者皆忘疲。纷纷若此流，意气高当时。卓哉徐闻令，独耻事瑰奇。守拙心自甘，安分以养之。斋居揭华扁，淳朴志不移。涖官思尽职，宁计崇与卑。政化尚岂弟，襟度亦坦夷。乃知一寸心，上与古人期。勖兹崇令德，允矣芳誉垂。
冰檗堂为庞明叙作
作者：杨荣
朝代：明

万物谁独清，惟有玉壶冰。群卉难悉数，檗心良最苦。人生高洁励贞操，可使芳名照今古。鹿门远孙居吉文，凤凰池上超凡群。堂上令母年七十，孀居自昔扬清芬。辛勤抚孤习诗礼，遣贽从师脱簪珥。熊丸有训屡资劳，膏沐无心宁复理。只今三釜荷恩荣，萱花雨露逢升平。帨闱华扁署冰檗，煌煌史笔昭懿情。岂不见昔王素，所至廉名驰仕路。不独当时冰檗声，千载高风争景慕。而家令母何其贤，淑德早向乡邦传。再歌一曲励民俗，以兹愿续柏舟篇。
刘节妇
作者：杨荣
朝代：明

烈女不二夫，古道谁信然。懿哉昔共姜，守志能自坚。至今柏舟诗，耿耿垂简编。伟矣百世下，有此江母贤。年当二十馀，奄忽失所天。子生甫八月，励志矢弗迁。辛苦事织纴，严恭奉其先。一心抱贞白，皎若明月悬。延师教孤子，夙夜惟勉旃。子幸登巍科，冠豸方腾骞。受封荷御敕，光宠何昭宣。遂令邑里间，称羡无间焉。妇道既无愧，母德亦已全。作诗纪贞节，庶为千载传。
别仲子让归乡省母
作者：杨荣
朝代：明

常闻七十古所稀，我今行年当此时。镜中朱颜已非昔，鬓边玄发半成丝。汝来官舍兹十载，定省晨昏恒不改。趍朝上马每亲扶，退直还家立相待。承颜养志希前修，要使吾心百不忧。抚摩弟妹恩爱厚，应对宾朋情谊周。家庭综理恊规矩，僮仆欢欣无间语。眼中尘俗不相关，干蛊承家应赖汝。今晨拜别还故乡，秪为慈亲在北堂。劬劳鞠育思报德，岂惮关河归路长。到家正是小春节，綵服登堂慰离别。乡园桑梓须敬恭，先陇松楸宜拜谒。兄弟惟敦手足情，闺门礼法在持循。睦宗恤众恒留念，敬老尊贤勿厌频。我家种德自先世，忠厚相传贵相继。还将经史细研精，莫遣箕裘业荒废。汝行日远思日深，去后平安多寄音。殷勤侍母有馀暇，重到京华慰我心。
剑池书馆为凤阳熊知府题
作者：杨荣
朝代：明

丰城宝剑天下闻，紫气晔煜光照昏。一朝剑去蛟龙合，池水深碧今犹存。熊君书堂在池侧，彷佛当年子云宅。红帘绿幕对高秋，细雨青灯坐终夕。翩然振翮起朝端，青琐闱中列上班。功成又转二千石，坐取功名如等閒。有时梦入乡园树，还忆临池读书处。早晚承恩昼锦还，剑池鱼鸟宁相负。
北征
作者：杨荣
朝代：明

銮舆北巡狩，垂拱敷至理。拒车螳臂微，烟尘起边鄙。皇怒赫徂征，天讨讵容已。六师素骁勇，韬略古莫比。卫霍皆偏裨，扬威荷天子。义声自无敌，直捣单于垒。一扫朔方平，沙场净如洗。行将奏凯还，龙旂复东指。巍巍神圣功，特笔纪青史。
华山和唐崔颢韵
作者：杨荣
朝代：明

巍峨西岳峙咸京，天削芙蓉画不成。势逼云霄撑日月，气通川泽候阴晴。秦关北去天垂险，汉畤西临砥类平。回首武皇祠下路，行人过尽暮烟生。
友恭堂为吴氏题
作者：杨荣
朝代：明

孝友出天性，同气古所敦。自从降衷后，此道今尚存。东浙有佳士，夙昔重彝伦。怡怡伯仲间，玉季同金昆。清芬比华萼，雅奏谐篪埙。嗈嗈鸿雁行，接武当晨暾。和气溢华堂，相欢对芳尊。嗟哉阋墙者，鄙薄宁足论。愿言保终始，令誉垂乾坤。
双松堂
作者：杨荣
朝代：明

郁郁双松，植于堂傍。谁其植之，维邑之氓。维侯在官，佐理有方。桃李满城，春日载阳。侯善爱民，不扰不攘。俾之树艺，礿祀烝尝。民亦爱侯，植材孔良。俾侯之寿，既坚且刚。匪兹岁寒，傲睨风霜。硕大蕃衍，为栋为梁。树之斯今，维侯翱翔。何以比之，召伯甘棠。
双桂图
作者：杨荣
朝代：明

亭亭老桂翠连拳，秀对书轩过百年。清影转时随兔魄，好花开处散龙涎。栽培欲奈风霜久，长养应承雨露偏。知子不忘先世泽，晨昏攀望思悠然。
双牛图
作者：杨荣
朝代：明

碧草微茫处，江天欲暮时。想应农事隙，刍牧自相宜。远岸长林下，牛驯意态閒。不须歌扣角，归去卧柴关。
双牛图·其一
作者：杨荣
朝代：明

碧草微茫处，江天欲暮时。想应农事隙，刍牧自相宜。
双牛图·其二
作者：杨荣
朝代：明

远岸长林下，牛驯意态閒。不须歌扣角，归去卧柴关。
听松轩
作者：杨荣
朝代：明

雅志尚林壑，轩居绝尘嚣。乔松当前楹，柯条入云霄。清风飒然至，流响何潇潇。初如振波涛，倏若锵钧韶。泠泠拂几席，飘飘度山椒。凭阑试静听，迥觉形神超。缅惟岁寒姿，节操长后凋。勖哉慎所持，永矣怀高标。
吴宫
作者：杨荣
朝代：明

画栋云消夜气清，宫前沟水作秋声。如何醒得吴王醉，多少花枝压禁城。
和少保杨先生退食之作
作者：杨荣
朝代：明

皇仁广大与天同，万姓咸归覆帱中。任重未能弘圣化，才疏深拟效愚忠。喜逢海宇文明日，敬仰中和位育功。制治保邦明训在，退朝忧思倍忡忡。
和真率会诗
作者：杨荣
朝代：明

明时优老圣恩深，雅会雍容集禁林。列坐七人俱白发，论思一片总丹心。中朝文物真逾古，东洛衣冠复见今。海宇升平民物遂，何妨痛饮和新吟。每念耆年洛社英，合欢此日见高情。生来已幸逢昌运，老至还欣际圣明。视草金銮恩独厚，论文玉署兴逾清。乞归未遂春将半，拟奉鸾舆出省耕。
和真率会诗·其一
作者：杨荣
朝代：明

明时优老圣恩深，雅会雍容集禁林。列坐七人俱白发，论思一片总丹心。中朝文物真逾古，东洛衣冠复见今。海宇升平民物遂，何妨痛饮和新吟。
和真率会诗·其二
作者：杨荣
朝代：明

每念耆年洛社英，合欢此日见高情。生来已幸逢昌运，老至还欣际圣明。视草金銮恩独厚，论文玉署兴逾清。乞归未遂春将半，拟奉鸾舆出省耕。
和胡学士韵四首
作者：杨荣
朝代：明

玉署岧峣禁苑西，石渠天禄势相齐。云霞绚綵当窗近，奎壁回光照席低。天阙喜同联剑佩，仙家何必羡刀圭。莺声恰似箫韶曲，时听绵蛮隔树啼。休将青镜惜流年，身在瀛洲即是仙。视草每教依玉几，簪花常得侍琼筵。宫罗叠雪颁时服，宣管含云拂御笺。解赋清平须阁老，几番新调满城传。两京长许从和鸾，盛世赓歌兴岂阑。在藻赋馀欣锡宴，伐檀诵罢愧徒餐。只惭浅薄叨陪久，总谓明良际会难。葵藿有心终向日，蒹葭岁晚独禁寒。风袅炉烟散水沉，隔帘千树昼阴阴。广寒云气通西苑，长乐钟声出上林。瑞日迥浮双阙近，彩云低覆百花深。承恩未效涓尘报，？共寅恭罄夙心。
和胡学士韵四首·其一
作者：杨荣
朝代：明

玉署岧峣禁苑西，石渠天禄势相齐。云霞绚綵当窗近，奎壁回光照席低。天阙喜同联剑佩，仙家何必羡刀圭。莺声恰似箫韶曲，时听绵蛮隔树啼。
和胡学士韵四首·其三
作者：杨荣
朝代：明

两京长许从和鸾，盛世赓歌兴岂阑。在藻赋馀欣锡宴，伐檀诵罢愧徒餐。只惭浅薄叨陪久，总谓明良际会难。葵藿有心终向日，蒹葭岁晚独禁寒。
和胡学士韵四首·其二
作者：杨荣
朝代：明

休将青镜惜流年，身在瀛洲即是仙。视草每教依玉几，簪花常得侍琼筵。宫罗叠雪颁时服，宣管含云拂御笺。解赋清平须阁老，几番新调满城传。
和胡学士韵四首·其四
作者：杨荣
朝代：明

风袅炉烟散水沉，隔帘千树昼阴阴。广寒云气通西苑，长乐钟声出上林。瑞日迥浮双阙近，彩云低覆百花深。承恩未效涓尘报，？共寅恭罄夙心。
和胡学士韵四首·其四
作者：杨荣
朝代：明
体裁：七言律诗

风袅炉烟散水沉，隔帘千树昼阴阴。广寒云气通西苑，长乐钟声出上林。瑞日迥浮双阙近，彩云低覆百花深。承恩未效涓尘报，�共寅恭罄夙心。
和致仕祭酒胡公诗三首
作者：杨荣
朝代：明

江南归老近何如，别墅幽偏胜旧居。济世岂无经国术，消閒惟有满床书。西山雨歇秋风后，南浦云生夕照馀。二十年来同事者，退休应羡独悬车。人生宦业似君稀，晚节投簪静掩扉。抚景屡惊江燕语，缄情空望塞鸿飞。关河道远心相忆，牛斗墟明剑有辉。训子有诗仍借重，援毫挥洒见襟期。平生声价重相如，况有文君慰索居。蓟北谩嗟千里别，江南遥寄数行书。篮舆花满春游处，石鼎茶香午梦馀。遥想德星相聚处，二难持杖更将车。
和致仕祭酒胡公诗三首·其一
作者：杨荣
朝代：明

江南归老近何如，别墅幽偏胜旧居。济世岂无经国术，消閒惟有满床书。西山雨歇秋风后，南浦云生夕照馀。二十年来同事者，退休应羡独悬车。
和致仕祭酒胡公诗三首·其三
作者：杨荣
朝代：明

平生声价重相如，况有文君慰索居。蓟北谩嗟千里别，江南遥寄数行书。篮舆花满春游处，石鼎茶香午梦馀。遥想德星相聚处，二难持杖更将车。
和致仕祭酒胡公诗三首·其二
作者：杨荣
朝代：明

人生宦业似君稀，晚节投簪静掩扉。抚景屡惊江燕语，缄情空望塞鸿飞。关河道远心相忆，牛斗墟明剑有辉。训子有诗仍借重，援毫挥洒见襟期。
和荅俊斋乡先生二首
作者：杨荣
朝代：明

不羡蒲轮迓鲁申，岂图黄阁画麒麟。暮云春树无穷意，鹤发童颜尚健身。行谊己知超俗士，才华真足任词臣。山林自得优游乐，八十年踰又几春。夙慕青云志己申，敢期瑞世比祥麟。恩荣有幸遭明主，效报无能愧此身。位重公孤叨宰辅，职兼翰苑忝儒臣。佳章远寄逢新岁，凤历初颁第五春。
和荅俊斋乡先生二首·其一
作者：杨荣
朝代：明

不羡蒲轮迓鲁申，岂图黄阁画麒麟。暮云春树无穷意，鹤发童颜尚健身。行谊己知超俗士，才华真足任词臣。山林自得优游乐，八十年踰又几春。
和荅俊斋乡先生二首·其二
作者：杨荣
朝代：明

夙慕青云志己申，敢期瑞世比祥麟。恩荣有幸遭明主，效报无能愧此身。位重公孤叨宰辅，职兼翰苑忝儒臣。佳章远寄逢新岁，凤历初颁第五春。
和荅少傅东里先生
作者：杨荣
朝代：明

齿德俱尊冠百僚，圣恩优宠免趍朝。丹心烱烱云霄上，白发萧萧岁月遥。弘化已推嘉绩著，论心长遣鄙怀消。明廷倚托今逾重，肯许还山访采樵。
喜雨
作者：杨荣
朝代：明

圣主纯诚格上穹，甘霖一洒万方同。山川流润昭祥应，草木回苏显化工。已喜三农歌帝力，顿令四海庆年丰。太平气象今尤盛，赞理深期竭寸衷。
喜雨
作者：杨荣
朝代：明

圣皇嗣统登九五，和气周流遍寰宇。忽因兹岁气候乖，自春徂夏天少雨。四郊农人念西畴，亢旱何由望有秋。九重孜孜重民食，宵旰弗暇心为忧。由来一诚能感格，上天览观昭圣德。百灵叶顺同骏奔，挥叱雨师走风伯。空中殷殷雷发声，飞电歘翕腾光晶。神龙一夜捲沧海，化作甘霖沛若倾。炎埃洗尽见行潦，万物焦苏免枯槁。朝来四野沸讴歌，旱魃消除迅如扫。仰惟圣德格昊天，遂令四海为丰年。微臣作诗颂圣德，愿和康衢击壤篇。
喜雪歌
作者：杨荣
朝代：明

圣皇御天敷化理，民安物阜天心喜。九重垂拱万方宁，唐虞熙皞真堪拟。维时隆冬腊日后，同云阴阴遍遐迩。一夕天风吹雪花，漏彻更阑还未已。初疑巽二先驱来，呼号奋发如奔雷。忽然夜深万籁寂，六花片片空中开。朝来碧空澄霁色，寒光恍映瑶阶白。琼楼玉宇粲相辉，积素晶瑩连四壁。趍朝瞩目纵遐观，蓬莱宫阙凝清寒。由来三白为佳瑞，自是阴阳叶和气。方今何幸际明时，讴歌击壤无休期。尝闻治世已歆慕，况乃于今亲见之。我皇登三仍迈五，圣德归功在匡辅。赓诗愿奉万年欢，永享天心符圣祖。
喜雪歌
作者：杨荣
朝代：明
体裁：古风

圣皇御天敷化理，民安物阜天心喜。九重垂拱万方宁，唐虞熙皞真堪拟。维时隆冬腊日后，同云阴阴遍遐迩。一夕天风吹雪花，漏彻更阑还未已。初疑巽二先驱来，呼号奋发如奔雷。忽然夜深万籁寂，六花片片空中开。朝来碧空澄霁色，寒光恍映瑶阶白。琼楼玉宇粲相辉，积素晶莹连四壁。趍朝瞩目纵遐观，蓬莱宫阙凝清寒。由来三白为佳瑞，自是阴阳叶和气。方今何幸际明时，讴歌击壤无休期。尝闻治世已歆慕，况乃于今亲见之。我皇登三仍迈五，圣德归功在匡辅。赓诗愿奉万年欢，永享天心符圣祖。
嘉禾
作者：杨荣
朝代：明

圣皇御宝历，万国际升平。海宇既宁谧，民物自生成。和气遂充溢，奇祥日来呈。史册莫殚述，歌颂扬欢声。及兹关陕间，百谷岁屡登。嘉禾忽献瑞，数穗同一茎。金稃既璀璨，玉粒何晶瑩。盈筐进丹陛，芳气蔼天庭。百辟尽瞻睹，圣心乃弗矜。顾此兆丰稔，农事勤有徵。所期雨旸顺，九有俱安宁。微臣亦何幸，侍从沾恩荣。永言纪帝德，万世昭皇明。
嘉禾
作者：杨荣
朝代：明
体裁：古风

圣皇御宝历，万国际升平。海宇既宁谧，民物自生成。和气遂充溢，奇祥日来呈。史册莫殚述，歌颂扬欢声。及兹关陕间，百谷岁屡登。嘉禾忽献瑞，数穗同一茎。金稃既璀璨，玉粒何晶莹。盈筐进丹陛，芳气蔼天庭。百辟尽瞻睹，圣心乃弗矜。顾此兆丰稔，农事勤有徵。所期雨旸顺，九有俱安宁。微臣亦何幸，侍从沾恩荣。永言纪帝德，万世昭皇明。
嘉菊
作者：杨荣
朝代：明

内园植物真奇特，一种秋花开五色。玛瑙葳蕤琥珀黄，胭脂隐映铅华白。由来托根得所宜，造化生成雨露滋。喜见幽芳出上苑，何须佳色羡东篱。今晨拜舞承恩渥，诏命中官送馆阁。秾艳偏含晓日明，贞姿独傲秋霜薄。对此感激怀深恩，尝闻餐菊可延年。愿祈圣寿齐天地，岁岁花开向御筵。
四老图
作者：杨荣
朝代：明

圣人建皇极，敛福锡群黎。所以多寿考，往往登期颐。淮淝有望族，奕叶繁且滋。伟矣誉髦士，冠豸何巍巍。严亲在高堂，寿算踰古稀。诸父亦已老，白发俱成丝。兄弟式相好，迭奏埙与篪。煜煜常棣花，郁郁连理枝。安居日无事，列坐相怡怡。绮食荐雕盘，绿酒盈金卮。芬敷芝兰香，炳耀斑斓衣。美哉同气乐，世俗难与齐。四皓居商山，寂寞歌紫芝。何如此四翁，共际升平时。岂殊康衢间，击壤含哺嬉。
围猎
作者：杨荣
朝代：明

关塞霜清晓色明，銮舆校猎出边城。六龙扶辇旌旗合，万骑连营鼓角鸣。远火依微秋草薄，惊沙寂历暮云平。小臣躬睹三驱乐，？效嵩呼播颂声。
围猎
作者：杨荣
朝代：明
体裁：七言律诗

关塞霜清晓色明，銮舆校猎出边城。六龙扶辇旌旗合，万骑连营鼓角鸣。远火依微秋草薄，惊沙寂历暮云平。小臣躬睹三驱乐，�效嵩呼播颂声。
围猎
作者：杨荣
朝代：明

圣主宵严驾，蒐田正及时。郊原霜气肃，关塞日光迟。狐兔潜踪迹，鹰鹯厉羽仪。虞罗弥薮泽，猎火亘山陲。杂遝连千骑，张皇饬六师。弓弯明月满，旗动晓云垂。祝网龙舆驻，归营凤跸移。三驱遵古典，千载示弘规。
城南耕隐
作者：杨荣
朝代：明

县城南面结茅庐，日事田畴乐隐居。白发自甘生计拙，青云无梦世情疏。身随野老同来往，意与岩云共卷舒。已喜丰年多稼穑，不妨灯火读遗书。
培山书堂
作者：杨荣
朝代：明

知君华构倚培山，泉石清幽几席閒。插架喜看黄卷积，钩帘应待白云还。庙堂此日陪伊傅，灯火当时话孔颜。未得投簪询旧业，画图空自忆乡关。
墨兰
作者：杨荣
朝代：明

九畹人何在，湘江空自流。向来纫佩处，烟雨不胜秋。空谷谁能问，幽芳独占春。不知湘水上，何处吊灵均。
墨兰·其一
作者：杨荣
朝代：明

九畹人何在，湘江空自流。向来纫佩处，烟雨不胜秋。
墨兰·其二
作者：杨荣
朝代：明

空谷谁能问，幽芳独占春。不知湘水上，何处吊灵均。
墨菊
作者：杨荣
朝代：明

闻道柴桑景最幽，晚凉清兴到林丘。墨池一夜西风起，染出东篱一片秋。
子规啼
作者：杨荣
朝代：明

江天夏夜露气清，山鸟忽作肠断声。莫道啼多不解意，催人归去最分明。
孔殿秋香为蹇舍人题
作者：杨荣
朝代：明

文翁兴化重虞庠，古桂萧森覆孔堂。地走蛟虬翻昼影，壁藏蝌蚪带秋香。枝头金粟含芳气，叶底银蟾耿素光。黉泮托根应得所，年年花发比槐黄。
存仁堂为孙太医题
作者：杨荣
朝代：明

人为万物灵，具此恻隐心。存之有其要，勿为物欲侵。是心一云丧，不异兽与禽。孙氏世业医，利济恩惠深。施药不图报，恪守厥祖箴。以兹种阴德，芥视千黄金。春意妙流动，盎然满胸襟。杏花烂云日，橘叶敷繁阴。怀哉苏与董，此术无古今。愿言保终始，允矣人所钦。
孝友堂为吕尚书题
作者：杨荣
朝代：明

名家本出蓝田裔，积善生公庙廊器。堂中列鼎奉慈亲，膝下联芳见诸弟。公昔家居侍母傍，朝朝暮暮在高堂。清觞潋滟蚁浮蜡，綵服连翩雁作行。自从致身事明主，一片丹心誓相许。晨趋双阙列朝班，夕望孤云忆慈母。昨者承恩昼锦还，拥盖持麾西入关。咨询到处尽臣职，拜舞喜得瞻亲颜。春晖煜煜联华萼，鹤发庞眉宛如昨。埙篪迭奏承亲欢，自古天伦有真乐。知公禄养荣且丰，寿富康宁谁与同。作诗愿颂君陈美，芳声永世垂无穷。
宋徽宗耕牛图为黄福少保之子题
作者：杨荣
朝代：明

春原过雨春日熙，春树连阴春草肥。田家力耕贵及时，手挽牛兮肩负犁。草香泉美牛步迟，农心汲汲应何为。上恐公家赋税亏，下虑私门妻子饥。吁嗟牛兮胡不知，宣和之初能念兹。九重燕暇亲写之，骄奢一动万事隳，塞草黄沙千载悲。
宿武阳川
作者：杨荣
朝代：明

天外鸟归尽，川原月上初。落花孤屿寂，残烛短篷虚。异语闻商税，长歌识夜渔。因悲湖海迹，已是十年余。
寄中书许鸣鹤
作者：杨荣
朝代：明

凤池昔日独辞荣，未尽都门送别情。南国云横天万里，西垣月落夜三更。身閒尚想丹心在，老去宁忧白发生。衰倦只今惭我辈，何时洛社会耆英。
寄翰林编脩龚良器
作者：杨荣
朝代：明
体裁：古风

我忆初年在闾里，于尔严君重交谊。坐论夜雨碧窗前，醉舞春风落花里。盟心托好真忘年，往来出入相后先。情深直拟金兰契，意厚宁如胶漆坚。一从辞家上天阙，平步云衢依日月。只今已是三十春，两地相看鬓成雪。自惭碌碌衰懒馀，君恩未报将何如。故山迢递隔江海，飞雁不带南来书。玉堂退直重相忆，几度逢人问消息。光荣已喜沐恩封，老大偏怜少筋力。翻思昔日辞家时，尔生数月方孩提。沧波东去白日逝，门墙桃李皆成蹊。向来大比属庚戌，喜尔翩然应时出。策名飞步冠群英，馀子纷纷孰能匹。词垣三载承宠光，御敕恩颁增焜煌。银章紫绶贵尊甫，霞帔珠冠荣北堂。人生际遇有如此，莫遣光阴枉抛弃。寻常昼锦不足誇，远大勋名且须冀。由来学问无终穷，好将经史精磨砻。促装更嘱来京早，摩挲老眼看腾冲。
寄翰林编脩龚良器
作者：杨荣
朝代：明

我忆初年在闾里，於尔严君重交谊。坐论夜雨碧窗前，醉舞春风落花里。盟心托好真忘年，往来出入相后先。情深直拟金兰契，意厚宁如胶漆坚。一从辞家上天阙，平步云衢依日月。只今已是三十春，两地相看鬓成雪。自惭碌碌衰懒馀，君恩未报将何如。故山迢递隔江海，飞雁不带南来书。玉堂退直重相忆，几度逢人问消息。光荣已喜沐恩封，老大偏怜少筋力。翻思昔日辞家时，尔生数月方孩提。沧波东去白日逝，门墙桃李皆成蹊。向来大比属庚戌，喜尔翩然应时出。策名飞步冠群英，馀子纷纷孰能匹。词垣三载承宠光，御敕恩颁增焜煌。银章紫绶贵尊甫，霞帔珠冠荣北堂。人生际遇有如此，莫遣光阴枉抛弃。寻常昼锦不足誇，远大勋名且须冀。由来学问无终穷，好将经史精磨砻。促装更嘱来京早，摩挲老眼看腾冲。
寿刘翀修撰母九十
作者：杨荣
朝代：明

人生七十已为稀，况母年登九十期。孝养正当娱暮景，恩封何幸际明时。锦鳞斫鲙供调膳，绿蚁浮香介寿卮。有子词林归未得，南山遥祝系遐思。
寿少传西昌杨公
作者：杨荣
朝代：明

皇天开泰运，帝德光羲轩。匡翊赖臣佐，乃生名世贤。道脉有所托，文风由兹宣。庐陵士渊薮，欧阳启其先。昔人虽已远，勋业今犹传。先生踵其武，气禀光岳全。文章与德行，当时罕与肩。文皇安国本，羽翼惟咨焉。随龙游少海，捧日升虞渊。鞠躬尽臣力，所知无不言。忠嘉纳宸牖，惠利苏民颠。进阶贰台辅，领袖词林仙。保釐参周毕，纂述追谈迁。大名垂宇宙，茂绩光后前。位高心愈小，任久操弥坚。优游绥福履，滨兹古稀年。岁运倏云往，春阳聿来还。尧蓂馀七叶，寿星焕台躔。左孤属初度，秩秩敷宾筵。盈门来贺客，车马何骈阗。堂开尘外境，酒醉壶中天。献酬礼有加，登降容无偏。仁者固宜寿，愿比椿八千。祝颂匪予私，众心所同然。长言播歌咏，用继崧高篇。
寿少师吏部尚书蹇公
作者：杨荣
朝代：明

日月光华旦，风云庆会辰。昌符开景运，帝德著深仁。天为储贤哲，时当翼圣神。列星还降昴，维岳复生申。汉水清无比，巴山秀绝邻。人钟川岳粹，地产庙堂珍。少负匡时学，曾充观国宾。谋谟深启沃，礼乐盛敷陈。已冠英华选，遄登要路津。奋庸熙帝载，论道觉斯民。天府驰声久，宸衷眷注频。铨衡明藻鉴，梁栋倚高旻。共仰包荒量，咸推治泰臣。化枢资密勿，士类荷陶钧。登贰三台重，调和二气均。参苓储已旧，桃李树犹新。徵角招相悦，盐梅味独真。四朝需硕辅，一代见贤人。位极功弥茂，年高行益淳。三尊身具备，五福日骈臻。稷契勋堪继，松乔寿可伦。坐忘温室树，吟对漆园椿。美矣颜如玉，皤然鬓若银。寿乡人不老，化国日长春。初度逢兹旦，迎新属此旬。瑞光现南极，蕃锡下枫宸。蔼蔼繁禧集，洋洋喜气匀。金炉飘翠缕，绮席叠文茵。烛焰摇红蔤，帘钩钓翠筠。充庭来贺客，列座宴朝绅。几案盈方丈，肴羞贵万缗。赐来内膳美，斟出上尊醇。子姓皆兰玉，孙枝总凤麟。云霞裁舞袖，丝竹恊歌唇。拜献情偏至，趋承礼更循。庆门元有积，盛福岂无因。我昔怀清德，于今踵后尘。追随蒙䃚砺，咨度识经纶。有駜思陈悃，非才愧效颦。愿言增寿算，与国永无垠。
寿少师蹇公
作者：杨荣
朝代：明

岷峨郁苍苍，巴江浩洋洋。阴阳二气互流荡，精英翕聚生贤良。忆昔元祚衰，天造正冥昧。公生癸夘冬，适际真元会。赋此英伟资，天意岂无待。一朝发轫登巍科，凤凰池上承恩波。彩毫彤管日簪侍，禁密优游荣宠多。先皇首擢为冢宰，天下人物归权衡。纲维百职肃仪表，调剂四海臻和平。伟哉金石操，挺矣松柏贞。声名满夷夏，事业垂汗青。四朝历仕荷深眷，两扶红日升霄汉。经纶邦国运嘉谟，耿耿忠勤不知倦。从容职寅亮，秉轴居庙堂。元化属参赞，斟酌随低昂。皇穹锡佑在元老，年踰七帙愈康强。禁城梅玉清香吐，绮席弘开具尊俎。葱葱瑞气满华堂，煜煜斑衣膝前舞。称觞献寿来群仙，锦袍玉带光相连。共誇天地产良佐，柱石邦家非偶然。嵩岳昔降神，生彼甫与申。诗人发歌咏，简册犹昭陈。况今圣皇位宸极，不比周宣更化新。盛世光岳气完厚，鹤发庞眉多缙绅。仰止岷峨峰，崔嵬彩云里。盼彼巴江流，悠悠去无已。为公歌此度遐龄，坐阅升平介繁祉。
寿萱堂为王都御史题
作者：杨荣
朝代：明

高堂有母今垂老，鹤发慈颜喜长好。爱日惟存慰母心，阶前多种忘忧草。愿将此草喻慈亲，一度春风一度新。日傍花边呈彩服，时依丛畔脍金鳞。公从早岁承恩眷，时向乌台掌邦宪。禄养深期志不违，宦情但祝亲常健。云冠霞帔帘幕深，慈亲寿考多欢心。华觞累进浮香气，轻舆几度来花阴。慈亲安乐萱长茂，九天雨露栽培厚。有待他年昼锦还，拜舞花前庆亲寿。
寿萱堂为钟指挥题
作者：杨荣
朝代：明

羡子文武才，出身事明主。乘时际风云，临戎拥貔虎。伟哉树奇勋，荣华耀簪组。严亲既云徂，致力养慈母。高堂种萱花，绿叶何湑湑。朝日画帘深，春风綵衣舞。承欢介眉寿，华觞泛清醑。天伦有真乐，和气蔼庭宇。紫诰锡荣封，圣恩自弘溥。分阃肃江汉，移节镇荆楚。桓桓仗天威，韬略足禦侮。丹心秉忠义，报国誓相许。愿言慎始终，芳名播千古。
小画为韩院判题
作者：杨荣
朝代：明

君家画品世无匹，昨者沧桑忽相失。题咏空传名士诗，挥洒犹存伯兄笔。知君继志真才贤，故物忍令终弃捐。遂教好手巧为此，拂拭毫素生云烟。春山如黛春水绿，芳树重重绕华屋。杏花日暖卧狸奴，蒲叶风轻飞属玉。我亦平生林野情，忽见新图心目清。何时访君向幽处，一棹烟波江月明。
岷山图
作者：杨荣
朝代：明

岷山遥对锦官城，游子看图感宦情。松树吟边沧海近，杜鹃啼处白云生。思亲客梦三更月，听雨乡心万里程。伫见政成归省日，庭闱白发沐光荣。
崆山远思图赠章贡太守张鸣玉
作者：杨荣
朝代：明

庾岭西来知几里，其下蜿蜒走章水。章水盘回到郡城，南有崆山相对峙。层峦叠嶂通杳冥，储珍毓秀多空青。造化生成挺奇异，气势磅礴钟神灵。兹山屹立何高壮，翠壁丹厓郁相向。黛色苍苍望不穷，巀嵲凌空几千丈。黄堂太守方盛年，读书掇科才且贤。皇华光彩照海内，玉节时时下九天。昨来拜官守章贡，五马恩荣世所重。皂盖风云自绕旋，丹霄日月长瞻捧。去岁双旌朝帝京，金台相见不胜情。征骖初指龙沙路，归鞍已向虎头城。分携去住心何苦，几度相思未由睹。谩凭毫素染崆山，想像天涯渺何许。悬知从容退食时，独对兹山览秀奇。晴烟暝霭相恍惚，瑶林琪树纷葳蕤。我因斯图寄遐想，引睇南天神独往。高名期与此山齐，令德应知人共仰。
广寿堂
作者：杨荣
朝代：明

翼翼高堂，有华其构。匪堂之华，惟以广寿。寿之脩短，实出于天。何以广之，惟医之全。六气所干，七情所触。沈痾危亡，厥寿斯促。念兹短折，曷由济之。圣神立教，莫切于医。猗欤韩氏，忠献之裔。世居姑苏，民受其惠。惟公承之，荷国宠恩。典职从容，出入金门。惟公之心，悯此抱疢。活人孔多，曾莫之靳。公既逝矣，高堂犹存。匪公广之，有子有孙。子孙绳绳，寿者益广。积此阴功，厥报斯享。求公之德，实在斯堂。播之咏歌，永世其光。
庆裴脩撰母八十
作者：杨荣
朝代：明
体裁：古风

人子愿亲寿，今古心所同。赋命本于天，所愿宁悉从。懿哉裴氏母，执德柔以恭。相夫务勤俭，训子亲和熊。妇道与母仪，二者备厥躬。所以获天祐，具此寿福隆。夫贵子亦显，乃荷鸾诰封。冠帔何煇煌，发白颜如童。年今届八帙，目明耳犹聪。华旦称寿觞，绮席生香风。翩跹五綵衣，拜舞春融融。冀母踰百岁，更祝繁禧崇。
庆裴脩撰母八十
作者：杨荣
朝代：明

人子愿亲寿，今古心所同。赋命本於天，所愿宁悉从。懿哉裴氏母，执德柔以恭。相夫务勤俭，训子亲和熊。妇道与母仪，二者备厥躬。所以获天祐，具此寿福隆。夫贵子亦显，乃荷鸾诰封。冠帔何煇煌，发白颜如童。年今届八帙，目明耳犹聪。华旦称寿觞，绮席生香风。翩跹五綵衣，拜舞春融融。冀母踰百岁，更祝繁禧崇。
应天长
作者：杨荣
朝代：明

星驰一线，宝炬腾空，千花一时开遍。万斛金莲，恍似红妆映波面。香风转，云半捲。见舞袖、翩翻轻旋。想胜景、即是仙宫，蓬莱阆苑。欢乐意留恋。岁岁年年，长沐赐宴。五色红云，瑞气祥氛互葱茜。移銮辂，开雉扇。仙仗拥、九华春殿。向黼扆、更祝南山，寿觞频劝。
度居庸关
作者：杨荣
朝代：明

居庸峻绝自天成，凤翥龙骧壮北京。猛士防边严警柝，行人驻马听泉声。云连幽蓟千峰立，地接华夷万里程。圣代车书今一统，遐方无事乐升平。
度野狐岭
作者：杨荣
朝代：明

山头一望一岧峣，四月寒岩雪未消。使节有光南国重，征裘无暖北风遥。心知圣寿齐三祝，目极祥云丽九霄。共荷恩波同覆载，只惭无补圣明朝。
志训堂
作者：杨荣
朝代：明

夙昔承先训，孜孜重义方。音容长若睹，梦寐讵能忘。体魄归冥漠，泉台隔渺茫。过庭言在耳，洒泪向羹墙。
忠孝堂为江西冯都指挥题
作者：杨荣
朝代：明

纲常立人极，本自天降衷。为子当致孝，为臣当效忠。有美冯氏胤，世济扬武功。若翁熊虎姿，赳赳振英风。秉心一何良，惟谨彝伦中。亲丧居墓庐，哀哀三载终。痛心生白发，洒泪枯青松。至今匡山人，称道无不同。倭奴昔为寇，鼠窃窥海东。公领偏师出，奋勇当前锋。力战不旋踵，耻作偷生庸。捐躯死王事，精诚凌白虹。继承有贤嗣，允矣能亢宗。名藩位连帅，名爵方日崇。高堂揭华扁，先德斯昭融。大书良史笔，休烈垂无穷。
思亲堂
作者：杨荣
朝代：明

莫报春晖德，翻成隔九原。音容嗟已逝，梦寐想犹存。蒿里秋霜冷，萱闱夜月昏。凄凉千古恨，挥涕不堪论。
恒斋为顺德王通判题
作者：杨荣
朝代：明

大运固不息，岁运成四时。惟人斯有常，秉心贵不移。所志在弗易，所存当善持。允矣先圣言，孜孜戒巫医。贤哉三槐裔，佐郡际明时。斋居揭华扁，贤哲以为规。勉循自毋怠，矫激谅非宜。惟能慎终始，一节斯弗亏。
恭侍御游万岁山 其一 万岁山
作者：杨荣
朝代：明

翠巘巃嵷接上台，黄金为殿玉为台。葳蕤宝树含空秀，缥缈烟霞照日开。金露玉虹云外耸，方壶瀛岛海边来。圣皇岁岁宸游乐，百辟森森喜得陪。
恭侍御游万岁山 其三 小山
作者：杨荣
朝代：明

瑶空涌出秀芙蓉，宝树参差近九重。波泛羽觞来玉涧，泉垂珠箔喷金龙。四时佳气浮丹阙，八表晴岚露碧峰。喜遇太平无事日，共沾雨露沐恩浓。
恭侍御游万岁山 其二 太液池
作者：杨荣
朝代：明

太液池深碧似苔，溶溶漾漾自西来。鱼翻翠藻嘘轻浪，鸟下青蒲绝点埃。影浸綵舟轻荡飏，光涵星斗自萦回。愿将一滴天瓢泻，散作甘霖遍九垓。
恭侍御游万岁山 其四 白兔
作者：杨荣
朝代：明

金门曙日正瞳昽，白兔呈祥迥不同。远带霜华依凤阙，遥含月影出蟾宫。清标好傍瑶台上，素色偏宜玉殿中。自是太平多瑞应，愿祈圣寿效呼嵩。
恭侍御游万岁山·万岁山
作者：杨荣
朝代：明

翠巘巃嵷接上台，黄金为殿玉为台。葳蕤宝树含空秀，缥缈烟霞照日开。金露玉虹云外耸，方壶瀛岛海边来。圣皇岁岁宸游乐，百辟森森喜得陪。太液池深碧似苔，溶溶漾漾自西来。鱼翻翠藻嘘轻浪，鸟下青蒲绝点埃。影浸綵舟轻荡飏，光涵星斗自萦回。愿将一滴天瓢泻，散作甘霖遍九垓。瑶空涌出秀芙蓉，宝树参差近九重。波泛羽觞来玉涧，泉垂珠箔喷金龙。四时佳气浮丹阙，八表晴岚露碧峰。喜遇太平无事日，共沾雨露沐恩浓。金门曙日正瞳昽，白兔呈祥迥不同。远带霜华依凤阙，遥含月影出蟾宫。清标好傍瑶台上，素色偏宜玉殿中。自是太平多瑞应，愿祈圣寿效呼嵩。
恭和御制竹石图诗
作者：杨荣
朝代：明

植物纷纷著两间，云根新长碧琅玕。圣恩发育同天地，愿秉坚刚独耐寒。
恭和御赐春山图诗
作者：杨荣
朝代：明

画里云山宛逼真，紫宸挥洒墨花新。微臣愿效封人祝，圣寿如山万岁春。
悦琴轩为赵光英题
作者：杨荣
朝代：明

众乐人所悦，惟琴悦者稀。古声一何淡，古调一何微。华哉此高轩，几席涵清曦。所悦独在琴，兴至时一挥。泠泠朱丝弦，粲粲黄金徽。初弹别鹤操，再弹威凤仪。悠然契冲襟，恬澹中自怡。眷兹山水音，雅趣畴能知。
慈节堂为吴母题
作者：杨荣
朝代：明

苍松古柏伴孀居，苦节艰难二十馀。宝匣流尘朝镜掩，青灯照影夜窗虚。承欢喜见斑衣乐，介寿还惊白发疏。遥想高堂调膳后，春风花外度轻车。
承恩堂为少师吏部尚书蹇公赋
作者：杨荣
朝代：明
体裁：古风

圣皇抚泰运，世道登隆平。孜孜求化理，期与唐虞并。仁恩及臣下，勉其效忠诚。恊恭勤赞翊，恢化于八纮。锡礼日优渥，群贤萃盈庭。惟公国元老，先朝著徽声。经纶资硕德，寅亮推耆英。九重独眷注，百辟皆仪刑。恩赉出异数，特以表清贞。乃命相吉地，治宅当南城。陶坚与抡良，所司为经营。百役欣奏技，刻日工有程。突然成甲第，重门树干旌。华采承日耀，轮奂规制宏。锡宴集朝贵，遂以承恩名。煌煌揭斯扁，匪徒誇世荣。公心循古道，不愧邦家祯。惟昔伊挚氏，佐商任阿衡。致君比尧舜，推泽及庶氓。一夫有不获，惕然疚在膺。又思杜陵老，所念在苍生。常欲得广厦，列置千万楹。大庇诸寒士，使遂欢乐情。惟公遇明主，翊运当嘉亨。禄崇绩弥茂，自视如弗胜。方今海内外，生齿何烝烝。博施以济众，往圣病未能。周文奠区夏，惠爱先孤茕。重华保至治，稷契同兢兢。圣德超古昔，贤哲为股肱。千载一遭际，六合清以宁。尚思广圣泽，仁化盛流行。遐迩悉沾被，讴歌颂皇明。始终惇此念，鸿恩世永承。
承恩堂为少师吏部尚书蹇公赋
作者：杨荣
朝代：明

圣皇抚泰运，世道登隆平。孜孜求化理，期与唐虞并。仁恩及臣下，勉其效忠诚。恊恭勤赞翊，恢化於八纮。锡礼日优渥，群贤萃盈庭。惟公国元老，先朝著徽声。经纶资硕德，寅亮推耆英。九重独眷注，百辟皆仪刑。恩赉出异数，特以表清贞。乃命相吉地，治宅当南城。陶坚与抡良，所司为经营。百役欣奏技，刻日工有程。突然成甲第，重门树干旌。华采承日耀，轮奂规制宏。锡宴集朝贵，遂以承恩名。煌煌揭斯扁，匪徒誇世荣。公心循古道，不愧邦家祯。惟昔伊挚氏，佐商任阿衡。致君比尧舜，推泽及庶氓。一夫有不获，惕然疚在膺。又思杜陵老，所念在苍生。常欲得广厦，列置千万楹。大庇诸寒士，使遂欢乐情。惟公遇明主，翊运当嘉亨。禄崇绩弥茂，自视如弗胜。方今海内外，生齿何烝烝。博施以济众，往圣病未能。周文奠区夏，惠爱先孤茕。重华保至治，稷契同兢兢。圣德超古昔，贤哲为股肱。千载一遭际，六合清以宁。尚思广圣泽，仁化盛流行。遐迩悉沾被，讴歌颂皇明。始终惇此念，鸿恩世永承。
持敬斋为南昌经历周文远作
作者：杨荣
朝代：明

吾闻古君子，主敬心不移。戒惧乎未睹，慎防乎自欺。所以造至德，俯仰无忸怩。周君务脩省，兢业恒自持。凛如履冰际，惕若临深时。发言戒轻妄，周旋思中规。一朝荷恩命，赞政江之西。郡斋揭华扁，动静体无违。惓惓夙夜间，谨此心术微。以兹方寸中，皎皎生光辉。门庭杜私谒，田野争讼稀。美哉持敬功，远大由此跻。勉旃保终始，峻擢应有期。
挽主事王洪
作者：杨荣
朝代：明

一夕悲风起夜台，兰苕秀质倏倾摧。九京己作骑鲸梦，半世空怜倚马才。蒿里凄凉朝露积，钱塘寂寞暮潮回。悬知穷达皆由命，始信冯唐最可哀。
挽古尚书朴
作者：杨荣
朝代：明

华发萧萧坐庙堂，南京政简足徜徉。明时共喜芳名播，晚节欣逢泰运昌。己荷恩荣颁紫诰，宁期梦寐入黄粱。司徒清鉴当时重，简册他年定有光。
挽宋尚书
作者：杨荣
朝代：明

早有声华著外台，还陪宗伯见多才。垂绅已喜登廊庙，听履应宜位鼎台。遥望旌麾云外去，俄惊旅榇峡中回。九重紫诰隆褒赠，不独生荣死亦哀。
挽松斋
作者：杨荣
朝代：明

羡君高谊与谁伦，自昔芳名动缙绅。道拾遗珠还故主，廪捐积粟赈饥民。乌声杂雨山花落，马鬣封云墓草新。赖有诸孙能继述，豸冠文采映青春。
挽焦中书母
作者：杨荣
朝代：明

乡里推贤范，闺门仰令仪。遽遗三釜养，空抱九京思。寂寞萱堂梦，凄凉薤露辞。总知贤嗣好，今在凤凰池。
挽王孟端
作者：杨荣
朝代：明

襟怀潇洒晋人风，翰墨流传羡独工。三峡波涛生笔下，千山丘壑出胸中。蚤游凤沼声名在，久处词林意气同。今日凄凉歌楚些，临岐挥泪思无穷。
挽胡学士
作者：杨荣
朝代：明

阀阅簪缨远，才华自夙成。彤幡遗旧德，黄榜占魁名。卓荦金闺彦，瑰奇玉署英。谋猷膺主眷，风采照人清。得句珠玑粲，摛文锦绣明。词源惊倒峡，步武羡登瀛。共诧分莲贵，争传视草荣。铺张昭圣治，黼黻际隆平。厩马追星骏，宫衣叠雪轻。大官供膳美，内帑锡金盈。紫诰扬先泽，青绫直夜更。光华承宠渥，献替尽忠诚。清问临双阙，高名重两京。宸衷方倚注，薤露忽歌声。痛哭怜交契，追怀怆圣情。褒封增恤典，勋爵耀铭旌。旅榇孤舟路，乡山万里程。沧洲秋草碧，宰树暮云横。逝水空长叹，流年谩自惊。惟馀同列者，回首泪沾缨。
挽胡景芳
作者：杨荣
朝代：明

盛世才名自昔稀，曾看白发到春闱。不教姓字题金榜，空遣文章老布衣。五夜案头萤尚在，千年海上鹤应归。萧萧落木文江路，马鬣寒云锁翠微。
挽胡祭酒兄
作者：杨荣
朝代：明

白发江南老布衣，青云事业与心违。平生诗酒人争羡，满眼芝兰古亦稀。济世只因收药物，看山长是著荷衣。楚乡千古思遗德，马鬣峨峨映落晖。
挽萧用道长史
作者：杨荣
朝代：明

诗书崇阀阅，词藻绍弓裘。隐迹声华著，閒居行义脩。朝廷隆至治，玉帛正旁搜。擢相亲藩重，抡材宠命优。校雠开石室，忠荩彻宸旒。梁国邹枚并，西都贾董俦。四箴勤翊导，八事赞谋猷。忽罢长裾曳，俄为远塞游。一投终莫返，孤疾讵能瘳。行橐金钱少，遗编翰墨留。蓝田生片玉，蟾阙步高秋。仕路行当显，泉台惜竟休。青山新勒石，宿草旧封丘。怅忆斯文旧，哀歌涕泗流。
挽郑长史
作者：杨荣
朝代：明

辅导亲藩早著声，至今清望重乡评。无人载酒询奇字，有子登朝播令名。华表鹤归秋月冷，空山马鬣暮云平。为公展卷思遗德，忍赋招魂倍怆情。
挽金凤仪
作者：杨荣
朝代：明

儒官早遂少年游，绣斧光华继马周。綵翮孤飞誇鸑鷟，霜蹄一蹶惜骅骝。荐书方达黄金阙，召记先登白玉楼。碧嶂清江家万里，西风旅榇在归舟。
敬亭山图
作者：杨荣
朝代：明

宣州城北敬亭山，长日孤云自往还。两水秀分双练白，九华青锁一眉弯。林间竹韵鸾凰语，石上苔纹虎豹斑。五马已知从此出，锦衣光彩照亲颜。
早朝
作者：杨荣
朝代：明

禁城初听晓钟声，天仗森严簇绣楹。风引御炉香雾远，云开仙掌日华明。班联冠佩瞻龙衮，乐奏箫韶叶凤鸣。圣主正当垂拱日，万方鼓舞乐升平。
望云思亲
作者：杨荣
朝代：明

悠悠天际云，卷舒无定迹。怀哉游子心，引睇增叹息。慈亲在高堂，鹤发已垂白。春晖寸草微，暮景桑榆迫。禄养岂不丰，何由奉颜色。冉冉时序迁，迢迢关河隔。瞻彼孤云飞，亲舍在其侧。徘徊骋遐盼，欲往焉可即。眷兹名位崇，夙夜尽所职。庶以为亲荣，孝思永无斁。
朴斋为画士郭文通题
作者：杨荣
朝代：明

鸿荒肇开辟，民俗淳以熙。太朴日云散，风气遂浇漓。结绳既已代，巧伪纷日滋。金罍鄙抔饮，雕房易茅茨。珠玉交璀璨，锦绣互彰施。人心竞浮靡，古道何乖暌。郭生独超迈，质直由天资。纯然无表襮，胸次良坦夷。幽斋匪华饰，冲襟澹无为。绘事益精到，天机造神奇。浑然辞刻画，兴至无不宜。持此慕淳庞，仰彼农与羲。永言慎始终，素履以为期。
村南逢病叟
作者：杨荣
朝代：明

星星黄发被双肩，甲子推来近百年。昨日病来犹讳死，教儿忙办买神钱。
来远人讨不庭二章 其一 来远人
作者：杨荣
朝代：明

皇施仁，浩无垠，普天率土皆王臣。岛夷卉服咸尊亲，如彼葵藿迎朝暾。满刺加，处海滨，道里辽绝世罕闻。使者过之忽咨询，老稚稽首怖且欣。挈妻孥，徔臣邻，远涉钜海趋天津。不惮险远谒枫宸，方物上陈兼异珍。琛贝绚烂杂宝薰，服食器用罗缤纷。吾皇慎德期日新，岂在玩好劳晨昕。万邦黎庶归陶甄，嘉此岛夷忠且勤。万里效顺输瑶琨，圣皇怀柔道弥敦。大官宴之酌以醇，锡以内帑绮与纁。远人屏营望天门，喜瞻中国明圣君。仰聆天语何谆谆，感兹苍穹雨露均。小臣何幸沾洪恩，称圣寿，亿万春。
来远人讨不庭二章 其二 讨不庭
作者：杨荣
朝代：明

天威所加海宇清，皇华四牡拥旗旌。楼船稳驾天风轻，洪涛巨浪寂不兴，蛟龙遁迹海若惊。锡兰夷，敢自矜，蕞尔小岛聚飞蝇，依山环海为垣城。使节经，沮弗行，狼贪虎视骄且盈。恣逞悖逆势纵横，悉驱其众将奋兵。王师桓桓勇足胜，以一敌百气莫婴。直捣巢穴破其营，掳其全国归神京。妻孥族属靡有赢，汛扫凶孽如控茎。扬大舲，笳鼓鸣，锦帆高挂开沧溟。冯夷拱卫河伯迎，献俘阙下众目瞠。微躯万死惟战兢，孰知天意覆八纮。不以小丑干天刑，神武不杀全其生。以首叩地声伧儜，感圣德，歌皇明。
来远人讨不庭二章·来远人
作者：杨荣
朝代：明

皇施仁，浩无垠，普天率土皆王臣。岛夷卉服咸尊亲，如彼葵藿迎朝暾。满刺加，处海滨，道里辽绝世罕闻。使者过之忽咨询，老稚稽首怖且欣。挈妻孥，徔臣邻，远涉钜海趋天津。不惮险远谒枫宸，方物上陈兼异珍。琛贝绚烂杂宝薰，服食器用罗缤纷。吾皇慎德期日新，岂在玩好劳晨昕。万邦黎庶归陶甄，嘉此岛夷忠且勤。万里效顺输瑶琨，圣皇怀柔道弥敦。大官宴之酌以醇，锡以内帑绮与纁。远人屏营望天门，喜瞻中国明圣君。仰聆天语何谆谆，感兹苍穹雨露均。小臣何幸沾洪恩，称圣寿，亿万春。天威所加海宇清，皇华四牡拥旗旌。楼船稳驾天风轻，洪涛巨浪寂不兴，蛟龙遁迹海若惊。锡兰夷，敢自矜，蕞尔小岛聚飞蝇，依山环海为垣城。使节经，沮弗行，狼贪虎视骄且盈。恣逞悖逆势纵横，悉驱其众将奋兵。王师桓桓勇足胜，以一敌百气莫婴。直捣巢穴破其营，掳其全国归神京。妻孥族属靡有赢，汛扫凶孽如控茎。扬大舲，笳鼓鸣，锦帆高挂开沧溟。冯夷拱卫河伯迎，献俘阙下众目瞠。微躯万死惟战兢，孰知天意覆八纮。不以小丑干天刑，神武不杀全其生。以首叩地声伧儜，感圣德，歌皇明。
松柏轩为陈御史题
作者：杨荣
朝代：明
体裁：古风

松柏本孤直，岂与凡木同。深根蟠厚地，危柯拂层穹。后凋知岁寒，偃蹇冰雪中。所以异群植，栋梁真足充。高轩峙华构，手种由乃翁。年深遂培养，枝叶何笼葱。清阴覆窗户，黛色蔽帘栊。遗芳及贤嗣，庆泽远益隆。豸冠耸峨峨，衣绣兼乘骢。于焉仰馀荫，景德思无穷。节操日以坚，禄秩日云丰。五柳竟萧索，三槐委榛丛。何如兹轩上，青盖郁童童。愿言慎封殖，永世流清风。
松柏轩为陈御史题
作者：杨荣
朝代：明

松柏本孤直，岂与凡木同。深根蟠厚地，危柯拂层穹。后凋知岁寒，偃蹇冰雪中。所以异群植，栋梁真足充。高轩峙华构，手种由乃翁。年深遂培养，枝叶何笼葱。清阴覆窗户，黛色蔽帘栊。遗芳及贤嗣，庆泽远益隆。豸冠耸峨峨，衣绣兼乘骢。於焉仰馀荫，景德思无穷。节操日以坚，禄秩日云丰。五柳竟萧索，三槐委榛丛。何如兹轩上，青盖郁童童。愿言慎封殖，永世流清风。
林泉清趣图
作者：杨荣
朝代：明

公家先世国元勋，旧有威名海内闻。至今功烈尚如昨，三凤文采皆超群。公为仲氏尤瑰杰，自少藩方持节钺。标格浑如玉树清，丰姿迥若冰壶洁。平生不受尘俗牵，时时高兴在林泉。閒来与客纵欢赏，碧鸡金马民安然。昨者来朝双阙下，九重眷顾增光价。万里欣逢入觐初，几度从容退朝暇。兹乘驿骑赋旋归，赠以斯图慰远思。长林郁郁净尘俗，石泉泠泠洗襟期。如公风度今能几，况复勋名世无比。不徒惠泽被遐荒，要遣声光照青史。红亭酒酣日向曛，三叠骊歌未忍分。扬鞭上马重回首，还见蓬莱五彩云。
栗图
作者：杨荣
朝代：明

山果经霜欲熟时，苞如刺猬碧参差。早知战慄承天意，不遣龙沙涕泪垂。
梅月为给事中谢庄题
作者：杨荣
朝代：明

一枝罗浮玉，芳姿澹轻盈。明月何皎皎，照此冰骨清。遥疑暗香度，近觉疏影横。怀哉君子操，洁白可同情。
次兴和旧城宴别夷人
作者：杨荣
朝代：明

圣主尊居四海宽，天教顽梗自相残。山河一视乾坤大，日月重熙社稷安。中使丁宁宣圣德，远人拜舞罄交欢。何须更勒天山石，万古神功自不刊。
次西昌杨学士赠太守张鸣玉诗韵
作者：杨荣
朝代：明

五马自光荣，南还两月程。江云随去棹，汀雨湿行旌。客路归时远，公堂到日清。龚黄多善政，努力继芳名。
正统丁巳腊月望后大雪三日圣情悦怿赐黄封内珍已而杨公弘济赋七言律一首予勉赓韵用识其事云
作者：杨荣
朝代：明

圣治无为德泽长，丰年降福自穰穰。腊前密雪昭和畅，天际同云布渺茫。玉屑瑶花应作瑞，赤麟丹凤谩称祥。庙堂何幸陪芳躅，思竭微忠日赞襄。
水竹居
作者：杨荣
朝代：明

高人结屋枕清流，菉竹森森景更幽。风戛秋声来几席，月摇波影漾林丘。身中道义真堪乐，世上功名澹不求。早晚鹤书应赴陇，未容心迹继巢由。
水竹居为王学士题
作者：杨荣
朝代：明

君子尚贞白，尘累皆弃捐。寸心何所似，璧月澄深渊。一从辞故乡，高步青云边。鸣环侍銮坡，俨若瀛洲仙。岁月忽如流，华发今垂肩。兴言思旧林，彷佛潇湘川。万竹密如箦，下有石涧泉。图之当座隅，抚玩心所怜。亭亭立苍玉，湛湛涵清涟。对此足自适，高歌淇澳篇。永言保贞操，勿渝金石坚。
江西旅怀
作者：杨荣
朝代：明

客梦家千里，乡心柳万条。片云遮海峤，一雨送江潮。恋阙绨袍在，怀人尺素遥。春光看又晚，何处灞陵桥。
池阁
作者：杨荣
朝代：明

豫章城南曲，胜地何逶迤。乔木翳平野，流泉引深池。池上建高阁，翼然似翚飞。窗户澹虚敞，帘栊郁参差。爽逐凉飔至，影随明月移。泛泛蕖荷艳，苍苍杨柳垂。松声度灵籁，竹色涵华滋。鹭浴出深渚，鱼游动涟漪。对此惬幽趣，况当九夏时。登临恣休偃，顿觉消炎曦。悠然风雩兴，良与静者宜。先生天下士，道德人共推。承恩早休致，林壑闲自颐。当暑恒愤懑，那堪向衰迟。幸有贤方伯，经营慰心期。全胜杜陵客，不费草堂赀。诗成劳远示，千里来京师。开缄想风采，三复感故知。看君适优逸，愧我犹羁縻。愿因南飞翰，题赠寄深思。
洪厓山房为胡祭酒题
作者：杨荣
朝代：明
体裁：古风

豫章古名郡，洪厓出西山。云霞纷照耀，鸾鹤相往还。长松倚绝壁，垂萝不可攀。闻昔有仙人，于兹炼神丹。功成蜕污浊，逍遥白云端。君家住城市，卜筑思岩峦。翠林延朝光，灵籁生夜寒。石田不播谷，所产皆琅玕。自从领乡荐，振衣遂弹冠。鸣琴宰花县，载笔登金銮。英才乐教育，讨论孔与颜。朅来寄遐想，缅彼洪厓间。萧然绝尘俗，景物幽且閒。阳厓被春华，阴壑含风湍。何时返初服，于焉赋考槃。我欲览奇胜，相从以盘桓。幽期倘可遂，膏车扣柴关。
洪厓山房为胡祭酒题
作者：杨荣
朝代：明

豫章古名郡，洪厓出西山。云霞纷照耀，鸾鹤相往还。长松倚绝壁，垂萝不可攀。闻昔有仙人，於兹炼神丹。功成蜕污浊，逍遥白云端。君家住城市，卜筑思岩峦。翠林延朝光，灵籁生夜寒。石田不播谷，所产皆琅玕。自从领乡荐，振衣遂弹冠。鸣琴宰花县，载笔登金銮。英才乐教育，讨论孔与颜。朅来寄遐想，缅彼洪厓间。萧然绝尘俗，景物幽且閒。阳厓被春华，阴壑含风湍。何时返初服，於焉赋考槃。我欲览奇胜，相从以盘桓。幽期倘可遂，膏车扣柴关。
游东郭草亭
作者：杨荣
朝代：明

美景怀东郭，重游乐盛时。杯香琼作醴，花暖锦成帷。雅奏娱人久，新莺度曲迟。兴浓还有约，来岁副深期。
溪山清晓
作者：杨荣
朝代：明

晴波何瀰漫，碧嶂自深窈。晨光发遥岑，爽气动林杪。云际落飞泉，谷口闻啼鸟。怪底风露清，微茫楚天晓。
溪隐为章氏题
作者：杨荣
朝代：明

幽人昔隐清溪滨，溪中流水光粼粼。常时濯足风湍晓，几度荡桨烟波春。高怀对此真澹泊，啸咏沧浪心独乐。竹寒沙净小窗幽，酒醒梦回月初落。幽人乘化知几年，溪边胜景还依然。临流有客想芳躅，况复胤嗣多才贤。当时品题遗翰墨，展卷悠然仰先德。谁云杖履迹已陈，文采风流照溪侧。我亦平生慕胜游，武夷曾回九曲舟。何当为扫溪头石，坐看一片冰壶秋。
满庭芳
作者：杨荣
朝代：明

玉殿传宣，金吾弛禁，皇都春意争妍。暝烟初敛，华月吐婵娟。紫陌香尘冉冉，六街上、车马骈阗。争来看，鳌山灯火，滉漾九重天。圣皇端拱处，千官鹄立，玉笋班联。有歌喉，宛转舞袖蹁跹。清漏迟迟夜永，不妨对、绮席琼筵。嵩呼愿，齐天万寿，同乐太平年。
灵犀
作者：杨荣
朝代：明

圣皇临大宝，万国悉来庭。奇兽方交献，文犀忽远呈。肉騣何磊磈，独角更峥嵘。挺特应无比，安驯自不惊。辟寒知有异，照水诧通灵。长向轩墀立，宁随耒耜耕。驺虞堪共处，玄豹许肩行。盛世多灵瑞，长歌颂太平。
狮子
作者：杨荣
朝代：明

圣朝统六合，威德被遐荒。鸟兽既咸若，万物沾恩光。狮子产西极，雄猛非寻常。锯牙自铦利，铜首何轩昂。双耳正上耸，两目耀星芒。巨尾摇锦茸，长毛绚金黄。顾盼雄风生，哮啖百兽藏。及兹来阙下，俛首随鹓行。帖然自驯服，感此仁化彰。玉阶齐率舞，灵囿恣翱翔。仰惟圣明世，物类皆跄跄。永言乐熙皞，天地同悠长。
玄兔
作者：杨荣
朝代：明

圣皇抚寰宇，盛德致雍熙。雨旸既时若，民物遂蕃滋。阴阳孕至和，充塞溢两仪。西夏产灵兔，黝然呈瑞姿。守臣重惊异，此兔何珍奇。岂非我圣皇，盛德斯致之。载以雕绮笼，献之白玉墀。宛若负苍璧，有如锡玄圭。炅炅碧曈开，毵毵黑云垂。初疑育玄圃，又想咽墨池。乃知造化神，生此诚所宜。大哉天德纯，感召良在兹。置之灵囿间，麟凤相追随。天阶同率舞，实若唐虞时。愿言著青史，万载流光辉。
玉笥白云为胡祭酒题
作者：杨荣
朝代：明

江南多胜地，玉笥古名山。扶舆孕灵秀，叠嶂森层峦。洞天何泬寥，羽驾不可攀。琅玕相蔽亏，芝草良足餐。君家在其麓，华屋依林间。石田垦膏腴，金川泻潺湲。缅昔风尘际，避乱去乡关。占籍豫章城，东湖幽且閒。惟君富文学，声华播人寰。诸生仰模范，象笏联清班。两京日遨游，抚时觉衰颜。先茔在故乡，迢迢隔云端。松楸覆泉台，霜露凄以寒。沈思不得往，托此图画看。摩挲发遐想，日夕增长叹。顾兹纯孝心，展转弗遑安。摅辞迪后昆，贻谋垂不刊。
王氏世德堂
作者：杨荣
朝代：明

本大末逾茂，源深流益长。清门积德厚，世远斯流芳。彼美三槐裔，移家文水阳。前人侈馀庆，后嗣蕃且昌。眷兹朴叟贤，教子敦义方。学成擢科甲，列职登朝行。荐膺褒宠贵，御敕焕龙章。秋官显封秩，云林耀冠裳。令子荷恩眷，归省拜高堂。昼游衣宫锦，倍觉生辉光。始知德善报，高情动江乡。
环秀堂为御史李安题
作者：杨荣
朝代：明
体裁：古风

田西美山水，面面景物同。层峦峙高标，叠嶂开芙蓉。湛湛碧玉流，清光涵太空。蜿蜒势回抱，恍若虬与龙。搆堂据清胜，秀气于此钟。浮岚蔼窗户，黛色侵帘栊。凭高一翘首，如在瑶环中。惟子孕灵秀，卓卓超凡庸。峨豸侍明主，屡沐恩波浓。勖哉崇令德，光价昭无穷。
环秀堂为御史李安题
作者：杨荣
朝代：明

田西美山水，面面景物同。层峦峙高标，叠嶂开芙蓉。湛湛碧玉流，清光涵太空。蜿蜒势回抱，恍若虬与龙。搆堂据清胜，秀气於此钟。浮岚蔼窗户，黛色侵帘栊。凭高一翘首，如在瑶环中。惟子孕灵秀，卓卓超凡庸。峨豸侍明主，屡沐恩波浓。勖哉崇令德，光价昭无穷。
瑞应驺虞诗
作者：杨荣
朝代：明

于维圣皇，德被八垠。神武不杀，恢乎至仁。恩信诞敷，膏泽旁及。九族雍睦，万邦宁辑。蛮貊戎夷，罔不来庭。飞潜动植，以遂以生。治化重熙，海宇同春。雨旸时若，祯祥骈臻。黄犀白象，集于灵囿。驯雉祥麟，见于郊薮。景星庆云，煜煜氲氲。甘露醴泉，如酎如饧。嘉禾瑞麦，芃芃其茂。赤草灵芝，煜煜其秀。黄河载清，海不扬波。灵龟表孝，神人协和。天地自位，万物并育。瑞应之来，以迓景福。癸巳之岁，仲夏初吉。坤祇效灵，驺虞再出。维此曹邑，瑶光降灵。义兽在野，草木光荣。匪兕匪虎，匪熊匪貙。白质黑章，猊首虎躯。尾长于身，是曰驺虞。其内仁厚，其外舒舒。不食生物，不践生刍。神驰灵迈，一日千里。周旋中规，其仪可喜。驱之不迫，抚之不惊。虞人致之，进献神京。士庶骏奔，欢声沸腾。佥曰噫嘻，徒闻往古。今乃得之，瑞物斯睹。于维圣皇，乃文乃武。维武不用，诸福毕聚。吁嗟驺虞，实为上瑞。昭我皇仁，以彰信义。庖羲立极，龙图是呈。尧舜继作，凤凰和鸣。夏符洛龟，殷降玄鸟。赤雀兴周，八百斯兆。维兹仁兽，应时而来。皇继往圣，泽洞九垓。孰云汉唐，文禽青兕。赤騠白象，曷足伦儗。维皇圣神，异物不宝。所宝维贤，丰年是祷。端拱无为，以成至治。瑞应斯蕃，匪约而至。皇不自圣，皇仁如天。光昭鸿业，传序万年。臣愧謏闻，忻逢盛美。作为诗歌，以继麟趾。
瑞应驺虞诗
作者：杨荣
朝代：明

圣皇御宇天下宁，玉衡维贞泰阶平。雨旸时序百谷登，泰和氤氲毓嘉祯。粤产瑞兽仁且灵，素质黑章粲精英。起伏驯扰行不惊，白雪被体玄云凝。性仁不折生草茎，步武所至祥风生。岳祇撝呵肃林坰，灵光和气相回萦。群兽导引纷前行，丹壑吐媚泉流琼。草木茁秀山增荣，卿云下垂煜荧荧。文轩载之献帝京，臣民纵观溢都城。嘉气满路腾欢声，圣主端拱坐天庭。骏奔百辟公与卿，上章揄扬古是徵。揆厥所由咸颂称，华夷万方仰圣明。奉天法祖笃孝诚，皇仁如天育黎氓。好生之德覃八纮，下及万灵上太清。四民安居品物亨，女勤蚕织男力耕。父父子子弟与兄，比屋礼让崇忠贞。普天率土瞻仪刑，上帝监观歆德馨。嘉祥奇瑞来相仍，圣心乾乾戒满盈。臣下遵职惟弗矜，维此瑞兽远来呈。实表圣德洞幽冥，愚臣感恩怀战兢。欢呼抃舞倍恒情，上祝圣寿万万龄。如川之增日初升，皇图巩固永世承。
瑞应麒麟诗
作者：杨荣
朝代：明
体裁：四言诗

于维圣皇，受命自天。仁及庶类，恩周八�。礼义兴行，无有远迩。日照月临，化成俗美。九夷八蛮，悉妾悉臣。罔敢踰越，聿来献珍。鲸波洋洋，望之无际。岛夷所居，动数万里。玉音所至，莫不尊亲。沦肌浃髓，被于皇仁。佥曰陋邦，服此声教。海波晏然，圣德之效。乃梯乃航，惟恐或后。乃奉麒麟，归于灵囿。惟兹麒麟，玄枵毓精。非时不出，非世不生。其产应期，祥光上烛。五彩缤纷，卿云煜煜。天无沴气，地息妖氛。山川草木，发秀扬芬。既育既长，益奇益异。万灵撝诃，百神拥卫。魁然其质，昂然其形。龙颅凤臆，肉角麇身。牛尾马蹄，折旋规矩。生物不伤，音协律吕。爰用入贡，涉历海洋。秘怪屏迹，蛟鳄遁藏。龟龙导从，鸾凤羽翼。载驰载驱，遂达京国。进之彤墀，得觐天颜。重瞳屡顾，百僚耸观。嵩呼雷动，再拜稽首。吾皇圣神，永膺万寿。皇帝曰吁，瑞不在兹。惟慎厥德，乃为祯符。尔公尔卿，百僚士庶。恪脩厥职，勿滋逸豫。三光昭宣，五纬弗亏。品物咸亨，惟瑞在兹。仰惟圣皇，体道谦虚。奇瑞屡臻，抑而弗居。戒慎满盈，奉天法祖。度越百王，卓冠千古。洛龟呈夏，玄鸟降殷。赤雀兴周，式昭前闻。维兹麒麟，实天所授。圣德格天，永承天祐。于维圣德，广大难名。巍巍荡荡，尧舜莫京。恩霈八纮，泽覃四裔。如云之行，如雨之施。天锡多福，集于圣躬。惟皇万寿，百禄是崇。雨顺风调，民安国泰。海晏河清，万世永赖。臣拜稽首，宝祚绵绵。圣子神孙，传序万年。
瑞应麒麟诗六章章十句
作者：杨荣
朝代：明

猗欤祥麟，其祥曷徵。维皇继统，万邦咸宁。诞敷德泽，丕昭文明。至和旁达，海岳效灵。曰惟盛时，兆此嘉祯。维麟昭昭，四灵之首。精孕玄枵，世不恒有。羲轩以降，成康其后。爰暨我皇，斯乃云觏。何以致之，圣德之厚。麟之为麟，具此众体。有麇其身，有牛其尾。既龙其颅，亦马其趾。彼兽之凡，莫之与比。春秋所书，周诗攸美。维麟之德，厥具匪常。怀仁之慈，抱义之刚。步中规圆，亦协矩方。生物不食，生草弗伤。有畅厥音，协宫谐商。维麟之生，于彼海岛。和气所钟，逢世熙皞。莫高匪天，弗爱其道。莫厚匪地，弗爱其宝。式昭皇仁，如天覆帱。维麟之来，献于丹陛。百辟交欢，同睹上瑞。咸曰兹麟，圣德所致。天毓祯祥，以隆至治。圣寿齐天，宝祚万世。
瑞应麒麟诗六章章十句
作者：杨荣
朝代：明
体裁：四言诗

猗欤祥麟，其祥曷徵。维皇继统，万邦咸宁。诞敷德泽，丕昭文明。至和旁达，海岳效灵。曰惟盛时，兆此嘉祯。（一章）维麟昭昭，四灵之首。精孕玄枵，世不恒有。羲轩以降，成康其后。爰暨我皇，斯乃云觏。何以致之，圣德之厚。（二章）麟之为麟，具此众体。有麇其身，有牛其尾。既龙其颅，亦马其趾。彼兽之凡，莫之与比。春秋所书，周诗攸美。（三章）维麟之德，厥具匪常。怀仁之慈，抱义之刚。步中规圆，亦协矩方。生物不食，生草弗伤。有畅厥音，协宫谐商。（四章）维麟之生，于彼海岛。和气所钟，逢世熙皞。莫高匪天，弗爱其道。莫厚匪地，弗爱其宝。式昭皇仁，如天覆帱。（五章）维麟之来，献于丹陛。百辟交欢，同睹上瑞。咸曰兹麟，圣德所致。天毓祯祥，以隆至治。圣寿齐天，宝祚万世。（六章）
瑞菊
作者：杨荣
朝代：明

草木应多品，均沾雨露恩。君家培厚德，异瑞兆秋根。可爱双花艳，宁知一萼分。合欢含细瓣，并蒂吐清芬。甘谷宜同美，东篱未许论。开时当令节，看处映芳尊。好客俱能赋，骚人亦缀文。羡兹霜下杰，种向日边园。对景葵心在，餐英蘖味存。流传誇众口，华采动词垣。
瑞雪歌
作者：杨荣
朝代：明

圣皇御统天眷隆，四方万国皆来同。祖宗敷佑灵贶锡，雨旸顺序民物丰。维时严冬气凛冽，同云布空阴霭结。天教三白应奇祥，一夕都城飘瑞雪。沈沈万籁寂无声，片片银河剪水成。凝华迥接琼楼近，积素恍与瑶阶平。乾坤万里纤尘息，四望冰壶同一色。沙鸥群泛黯藏辉，林鹤孤飞杳无迹。由来瑞雪兆丰年，况此呈祥当腊前。圣心夙夜念民瘼，自有精神格昊天。微臣浅薄遭明主，调燮无功愧何补。幸兹六出应期至，拜舞龙墀欣快睹。圣情谦抑恒戒盈，仰承天意惟兢兢。作诗惓惓饬臣下，赐以华宴当彤庭。群臣感恩咸稽首，际遇明时古无有。赓歌愿效有虞风，上祝齐天万岁寿。
瑞鹤仙·元宵词五阕
作者：杨荣
朝代：明

三山浮海上。忽六鳌移来，高耸万丈。祥云护仙掌。看峰峦几叠，洞天相向。烟霞滉漾。势凌空、奇姿异状。见丹霄、翠色崔嵬，特起十分雄壮。凝望。琼装万树，绣簇千花，倚天屏障。群仙庆会。三岛上，共欢赏。有飙轮鸾鹤，飘飘天际，羽盖缤纷綵仗。向金门、宴乐良宵，太平气象。
甘露诗
作者：杨荣
朝代：明

圣皇车驾出九重，狩猎屡驻钟山东。龙旗黄幄照晴空，羽林猛士气如虹。经丘越壑上巃嵷，是时霜清十月中。木叶脱落鸣天风，黄金羁络玉花骢。万骑杂遝纷纭从，锦袍羽箭控雕弓。戈甲照日晴光融，豪鹰健鹘筋骨雄。劲翮直上摩苍穹，斮豜殪兕射麋熊。妖狐狡兔无遗踪，鴐鹅鹙鸧势蹙穷。堕羽洒血相横纵，欢呼得隽意气浓。乃知圣主致治隆，不以既治忘武功。因时顺动习兵戎，为苗驱害慰三农。四郊自此乐年丰，上天降祥福圣躬。瀼瀼甘露凝柏松，饴甘肪白醴酪醲。珠玑骈联缀芳丛，粲粲不受杲日烘。灵氛煜煜气冲融，呈祥现瑞何所钟。衮衣垂拱蓬莱宫，梯航玉帛俱来同。小臣叨禄愧才庸，但愿万岁歌时雍。
画堂春
作者：杨荣
朝代：明

春空云尽月华明。雪消才放新晴。元宵游赏遍都城。处处欢声。丹禁九重宫阙，綵鳌三岛蓬瀛。万方玉帛会瑶京。同乐升平。
白乌
作者：杨荣
朝代：明
体裁：古风

慈乌复慈乌，姿态何瑰奇。由来能反哺，厥性仁且兹。心既育亦长，飞息相追随。灵异匪凡匹，鸣止适所宜。况此钟素质，皎洁纯不缁。霜毛正璀璨，雪羽何陆离。驯狎出天性，回翔动光仪。昨日产京兆，呈祥应明时。今复来南交，致身白玉墀。振翮发华彩，瑶台皓同辉。瑞物不易致，嘉祯协昌期。圣皇有至德，大孝感穹祇。宗庙既昭格，于焉锡蕃禧。经始方在兹，都邑焕巍巍。奇祥日骈集，宝祚绵鸿基。百辟总欢抃，恩波洽华夷。治化超前古，端拱自无为。愿同鹊巢什，万世歌雍熙。
白乌
作者：杨荣
朝代：明

慈乌复慈乌，姿态何瑰奇。由来能反哺，厥性仁且兹。心既育亦长，飞息相追随。灵异匪凡匹，鸣止适所宜。况此钟素质，皎洁纯不缁。霜毛正璀璨，雪羽何陆离。驯狎出天性，回翔动光仪。昨日产京兆，呈祥应明时。今复来南交，致身白玉墀。振翮发华彩，瑶台皓同辉。瑞物不易致，嘉祯协昌期。圣皇有至德，大孝感穹祇。宗庙既昭格，於焉锡蕃禧。经始方在兹，都邑焕巍巍。奇祥日骈集，宝祚绵鸿基。百辟总欢抃，恩波洽华夷。治化超前古，端拱自无为。愿同鹊巢什，万世歌雍熙。
白象歌
作者：杨荣
朝代：明

圣皇声教被八荒，乾坤和气储嘉祥。远人效职贡方物，万里厥篚来梯航。南邦白象生特异，粲然远自占城至。殿头旭日眩双牙，阶下微风生两耳。特超群队毛质纯，月下浑疑霜满身。不由林邑渡沧海，却趁千官拜玉宸。周章跪舞见天子，重瞳屡顾龙颜喜。晴霄遥晃雪花明，拂曙银光静如洗。食以瑶草饮醴泉，赤麟朱凤参后先。惠养欣登上林苑，驰逐不记天南壖。从兹出入近金殿，仙仗徐行乘御辇。太平圣祚亿万年，载咏歌诗播悠远。
白雉
作者：杨荣
朝代：明

忆昔成周时，德化何昭彰。万国悉宾贡，白雉来越裳。至今千载下，简册尚流芳。我朝际昌运，至治跻虞唐。列圣启鸿业，恩泽覃八荒。我皇御宝历，继统握乾纲。于时民物丰，和气为祯祥。白雉出西陲，奇异非寻常。迢迢数千里，持以献明堂。肌肤瑩凝雪，毛羽净涵霜。皓鹤忽避彩，素鹇亦韬光。禀兹金气纯，上应圣德昌。百辟皆欣抃，拜舞簉鹓行。微臣忝朝列，咏歌遂成章。愿效封人祝，圣寿同天长。
白雉
作者：杨荣
朝代：明
体裁：古风

忆昔成周时，德化何昭彰。万国悉宾贡，白雉来越裳。至今千载下，简册尚流芳。我朝际昌运，至治跻虞唐。列圣启鸿业，恩泽覃八荒。我皇御宝历，继统握乾纲。于时民物丰，和气为祯祥。白雉出西陲，奇异非寻常。迢迢数千里，持以献明堂。肌肤莹凝雪，毛羽净涵霜。皓鹤忽避彩，素鹇亦韬光。禀兹金气纯，上应圣德昌。百辟皆欣抃，拜舞簉鹓行。微臣忝朝列，咏歌遂成章。愿效封人祝，圣寿同天长。
白鹦鹉
作者：杨荣
朝代：明

上林风日美，佳气郁葱葱。花木竞妍媚，珍禽亦云充。有鸟曰鹦鹉，态度莫与同。质禀金精秀，性含火德丰。聪慧复能言，清音彻九重。翠色变为素，造化施神功。霜毛既皎洁，雪羽何璁珑。翱翔青琐闼，出入蓬莱宫。系以红锦绦，盛以黄金笼。常时沐恩宠，眷顾回重瞳。素鹇不可并，白鹭焉敢从。饮啄既得所，飞止何雍容。适逢太平日，昌运方兴隆。愿言在灵囿，祝寿频呼嵩。
白鹿
作者：杨荣
朝代：明

古称瑞鹿真奇特，千载为苍始为白。只今牝牡自天成，并毓小麑皆雪色。斯实吾皇圣德纯，四方八表俱回春。产兹素质表神异，胚胎便觉超凡群。金精降灵天所锡，百兽珍奇孰能匹。贡来玉陛殊未知，立近瑶台恍难觅。乃知造化之所为，欲与彩凤同来仪。小臣作歌献丹扆，愿续文王灵囿诗。
皆山堂为南昌李时佐题
作者：杨荣
朝代：明

西山胜处说洪厓，应似环滁面面皆。丹洞云深龙气湿，翠屏风暖鸟声谐。窗前拄笏花围席，膝上横琴月满怀。遥想当年称寿日，莱衣五色炫庭阶。
神功圣德诗一十五首 其一 巡边
作者：杨荣
朝代：明

天子时巡遂出京，桓桓貔虎拥边城。风云动色随行帐，日月回光绕御营。万里戈矛横杀气，六军鼙鼓震天声。悬知朔漠烽烟靖，愿颂神功答圣明。
神功圣德诗一十五首 其七 度万塔黄崖
作者：杨荣
朝代：明

怪石巉岩耸碧空，浮图高出势穹窿。边城百草经霜白，御帐千旗绚日红。天气喜逢晴不雨，曙光偏觉静无风。侍臣几度承恩厚，顾问时时到幄中。
神功圣德诗一十五首 其三 得边报
作者：杨荣
朝代：明

圣心虑远饬边陲，正值农功休暇时。塞外风烟朝乍警，帐前羽檄夜交驰。神谋诞布由先定，睿算应知不少遗。铁骑骁腾真勇敢，兹行破敌更无疑。
神功圣德诗一十五首 其九 次会州
作者：杨荣
朝代：明

楼堞连云地势平，昔年曾此筑高城。平芜渺渺当时路，古木苍苍旧日营。笳鼓声中凉吹发，旌旗影里夕阳明。残兵假息应无地，一扫欃枪大漠清。
神功圣德诗一十五首 其二 阅武
作者：杨荣
朝代：明

圣主戎衣振武功，六军意气总骁雄。帐前戈甲飞腾处，塞上风云指顾中。赫赫天威临御扆，棱棱杀气亘晴虹。枯摧朽拉应无敌，四海讴歌乐岁丰。
神功圣德诗一十五首 其五 出喜峰口
作者：杨荣
朝代：明

崔嵬绝壁势争雄，破敌机谋出圣衷。雉堞远横千嶂外，鸾旂遥度五云中。飞腾铁骑兼程进，散漫穹庐扫地空。仰荷天威清朔漠，凯歌欢动六军同。
神功圣德诗一十五首 其八 度骆驼岭
作者：杨荣
朝代：明

山势巃嵷类骆驼，危峰崄峻少平坡。上浮暝霭侵层汉，下俯寒流近小河。佳气葱葱随御帐，兵威赫赫拥天戈。宸谋指日歼残寇，伫听旋师奏凯歌。
神功圣德诗一十五首 其六 踰偏岭
作者：杨荣
朝代：明

天边绝岭势岧峣，玉削芙蓉入望遥。风动鸾旂迎瑞日，云随凤驾度晴霄。石林晓霁千峰秀，塞草秋深万马骄。此处登高成壮览，华夷共仰圣明朝。
神功圣德诗一十五首 其十 破敌
作者：杨荣
朝代：明

三千铁骑气如虹，勍敌纷披计已穷。边塞杰魁俱就缚，穷荒巢穴悉为空。仰知圣虑恢神算，自是天威振武功。大驾回銮歌奏凯，欢声喜气万方同。
神功圣德诗一十五首 其十一 重九
作者：杨荣
朝代：明

关塞秋深灏气清，正逢佳节驻行营。天回玉帐三军肃，地接龙沙万里平。白草带霜经物候，黄封赐酒荷恩荣。圣王驻马功成处，百万旌旗耀日明。
神功圣德诗一十五首 其十三 赐观猎
作者：杨荣
朝代：明

戎衣躬御武功成，百万熊罴训练精。马上鹰鹯思奋击，林间豺虎敢横行。天威霁晓三军肃，霜气澄秋四野平。倏见平原狐兔尽，铙歌载路喜归营。
神功圣德诗一十五首 其十二 诸将继至
作者：杨荣
朝代：明

黠寇凭陵逼塞城，天兵擒灭祲氛清。六花献瑞寒光薄，孤月流辉夜色明。万里旌旗回御辇，千官剑佩集行营。时巡已喜安边境，定挽银河洗甲兵。
神功圣德诗一十五首 其十五 班师
作者：杨荣
朝代：明

边城巡幸驻天兵，铁骑如云势莫婴。一鼓即成除暴绩，六军俱奏凯歌声。远颁凤诏初回驭，遥奉銮舆喜入京。圣主实同天地德，万年一统乐升平。
神功圣德诗一十五首 其十四 赐观射虎
作者：杨荣
朝代：明

渺渺平川百草空，于菟出没势偏雄。气凌猛骑应难搏，身毙彫弓计已穷。日色苍凉沙碛外，天威炫赫塞垣中。臣民共仰龙颜喜，神武由来孰与同。
神功圣德诗一十五首 其四 驾渡滦河
作者：杨荣
朝代：明

虹桥双架辇初过，天意潜孚气候和。飞骑岂知河有石，游鱼偏爱水无波。微飙不动兵威肃，化日才舒士气多。此去定知旋奏凯，六军行处听铙歌。
神功圣德诗一十五首·巡边
作者：杨荣
朝代：明

天子时巡遂出京，桓桓貔虎拥边城。风云动色随行帐，日月回光绕御营。万里戈矛横杀气，六军鼙鼓震天声。悬知朔漠烽烟靖，愿颂神功答圣明。圣主戎衣振武功，六军意气总骁雄。帐前戈甲飞腾处，塞上风云指顾中。赫赫天威临御扆，棱棱杀气亘晴虹。枯摧朽拉应无敌，四海讴歌乐岁丰。圣心虑远饬边陲，正值农功休暇时。塞外风烟朝乍警，帐前羽檄夜交驰。神谋诞布由先定，睿算应知不少遗。铁骑骁腾真勇敢，兹行破敌更无疑。虹桥双架辇初过，天意潜孚气候和。飞骑岂知河有石，游鱼偏爱水无波。微飙不动兵威肃，化日才舒士气多。此去定知旋奏凯，六军行处听铙歌。崔嵬绝壁势争雄，破敌机谋出圣衷。雉堞远横千嶂外，鸾旂遥度五云中。飞腾铁骑兼程进，散漫穹庐扫地空。仰荷天威清朔漠，凯歌欢动六军同。天边绝岭势岧峣，玉削芙蓉入望遥。风动鸾旂迎瑞日，云随凤驾度晴霄。石林晓霁千峰秀，塞草秋深万马骄。此处登高成壮览，华夷共仰圣明朝。怪石巉岩耸碧空，浮图高出势穹窿。边城百草经霜白，御帐千旗绚日红。天气喜逢晴不雨，曙光偏觉静无风。侍臣几度承恩厚，顾问时时到幄中。山势巃嵷类骆驼，危峰崄峻少平坡。上浮暝霭侵层汉，下俯寒流近小河。佳气葱葱随御帐，兵威赫赫拥天戈。宸谋指日歼残寇，伫听旋师奏凯歌。楼堞连云地势平，昔年曾此筑高城。平芜渺渺当时路，古木苍苍旧日营。笳鼓声中凉吹发，旌旗影里夕阳明。残兵假息应无地，一扫欃枪大漠清。三千铁骑气如虹，勍敌纷披计已穷。边塞杰魁俱就缚，穷荒巢穴悉为空。仰知圣虑恢神算，自是天威振武功。大驾回銮歌奏凯，欢声喜气万方同。关塞秋深灏气清，正逢佳节驻行营。天回玉帐三军肃，地接龙沙万里平。白草带霜经物候，黄封赐酒荷恩荣。圣王驻马功成处，百万旌旗耀日明。黠寇凭陵逼塞城，天兵擒灭祲氛清。六花献瑞寒光薄，孤月流辉夜色明。万里旌旗回御辇，千官剑佩集行营。时巡已喜安边境，定挽银河洗甲兵。戎衣躬御武功成，百万熊罴训练精。马上鹰鹯思奋击，林间豺虎敢横行。天威霁晓三军肃，霜气澄秋四野平。倏见平原狐兔尽，铙歌载路喜归营。渺渺平川百草空，于菟出没势偏雄。气凌猛骑应难搏，身毙彫弓计已穷。日色苍凉沙碛外，天威炫赫塞垣中。臣民共仰龙颜喜，神武由来孰与同。边城巡幸驻天兵，铁骑如云势莫婴。一鼓即成除暴绩，六军俱奏凯歌声。远颁凤诏初回驭，遥奉銮舆喜入京。圣主实同天地德，万年一统乐升平。
神应泉诗
作者：杨荣
朝代：明

猗欤我圣皇，统承太祖业。巍巍唐虞圣，赫赫汤武烈。六合皆同风，蛮貊罔不从。筐篚日相望，熙皞乐时雍。蠢兹蕞残裔，悖逆何昏嚚。拘戮我信使，毒痡我边氓。天皇忽震怒，六师遂亲征。桓桓熊虎士，燀焰若雷霆。戈矛相照耀，旌帜何鲜明。神谟展雄略，庙算由天成。龙旗出居庸，雄师抵万全。绵延锦水碛，杂遝清水源。跋涉极沙漠，碱苦地乏泉。皇天彰圣德，瑞雪何翩翩。山川争效灵，甘泉涌平川。味若醴饧甘，清比冰壶鲜。滔滔流不穷，斯须即成渊。将士皆欢跃，汲负相后先。龙颜为之喜，命兹神应泉。佥言协休徵，渠魁当就孪。微臣忝扈从，载笔随天营。鞠躬睹灵异，赐饮沾恩荣。行看清朔漠，一扫欃枪踪。神功昭万世，炳焕垂无穷。
神鹿歌
作者：杨荣
朝代：明

神鹿来，从番国，符盛治，呈远物。神鹿来，经万里，涉波涛，超峻峗。神鹿来，色玄素，光濯濯，气呕呕。神鹿来，肤充盈，饮玉泉，嚼翠英。神鹿来，献天庭，沐光荣，驾龙軿。神鹿来，仰皇明，昭至仁，协嘉祯。
神龟诗
作者：杨荣
朝代：明

于昭皇祖，圣神文武。德合乾刚，功超前古。肇基江左，虎踞龙蟠。鸿图巩固，宗社奠安。际天极地，罔不臣服。朝贡以时，献琛执玉。卉裳椎髻，接踵梯航。南金大贝，厥篚相望。猗欤我皇，绍继大统。一遵成宪，天锡智勇。念形羹墙，永言孝思。陵庙奕奕，未树穹碑。圣德神功，纪于史氏。载勒贞珉，以诏后世。贞石既获，厥趺是求。爰启爰斸，龙潭之丘。有昂者龟，若瞻若顾。忽焉以呈，神物斯护。其傍璀璨，果得巨石。相趺是宜，弗爽毫尺。惟皇孝诚，孚于神明。有感斯应，神祇效灵。濯以温泉，瑩如紫玉。陈之丹陛，韫之宝椟。窿然其分，间错以文。匪雕匪琢，气凝絪缊。臣庶聚观，宛然天成。欢呼踊跃，幸睹嘉祯。帝曰嘻哉，匪予之力。神瑞之应，皇考之德。载蠲吉日，献于孝陵。陈之閟宫，纪之金縢。昔闻神龟，负书出洛。夏后取则，洪范是作。今逢圣明，文命诞敷。获此奇瑞，异世同符。颂声洋溢，洽乎四海。福祚绵绵，亿千万载。
神龟诗
作者：杨荣
朝代：明
体裁：四言诗

于昭皇祖，圣神文武。德合乾刚，功超前古。肇基江左，虎踞龙蟠。鸿图巩固，宗社奠安。际天极地，罔不臣服。朝贡以时，献琛执玉。卉裳椎髻，接踵梯航。南金大贝，厥篚相望。猗欤我皇，绍继大统。一遵成宪，天锡智勇。念形羹墙，永言孝思。陵庙奕奕，未树穹碑。圣德神功，纪于史氏。载勒贞珉，以诏后世。贞石既获，厥趺是求。爰启爰斸，龙潭之丘。有昂者龟，若瞻若顾。忽焉以呈，神物斯护。其傍璀璨，果得巨石。相趺是宜，弗爽毫尺。惟皇孝诚，孚于神明。有感斯应，神祇效灵。濯以温泉，莹如紫玉。陈之丹陛，韫之宝椟。窿然其分，间错以文。匪雕匪琢，气凝絪缊。臣庶聚观，宛然天成。欢呼踊跃，幸睹嘉祯。帝曰嘻哉，匪予之力。神瑞之应，皇考之德。载蠲吉日，献于孝陵。陈之閟宫，纪之金縢。昔闻神龟，负书出洛。夏后取则，洪范是作。今逢圣明，文命诞敷。获此奇瑞，异世同符。颂声洋溢，洽乎四海。福祚绵绵，亿千万载。
竹亭为王行俭令祖题
作者：杨荣
朝代：明

百年清望忆河汾，人去亭空见此君。素节尚存知耐雪，新枝初长已凌云。色侵苔径红尘隔，光泛芹塘翠影分。此日披图重怀仰，无因林下挹馀芬。
竹石图为都指挥徐信题
作者：杨荣
朝代：明

长林雨晴露山骨，怪状奇形何突兀。有似烟消虎豹蹲，更疑水落鼋鼍出。修篁落落共几竿，碧玉交映金琅玕。老虬青春露骨角，威凤白日生羽翰。吁嗟物情易衰朽，惟此竹石能持久。欲看践履竟何如，一片贞坚更相守。
竹雪书房为画士戴文进题
作者：杨荣
朝代：明

戴君旧业家钱塘，幽斋剩种青筼筜。冰森玉立郁萧爽，佩珂时动音铿锵。一林遥接淇园绿，万个如临渭川曲。凉宵白昼风月清，翠影重重覆书屋。四时佳致迥不同，况兹清绝当严冬。朔风吹雪满空下，凝梢缀叶相玲珑。素娥冉冉来云表，皓鹤翩翩舞林杪。是时掩卷一凭栏，清兴满襟应不少。恍如玉壶照八窗，牙签玉轴生辉光。开径便宜同蒋诩，映书更觉慕孙康。一从寄迹京华地，翘首山房想初志。阳春桃李任纷纷，劲节贞心自无异。何人为君写此图，故乡景物浑不殊。兴来展玩对立久，一点尘埃窗外无。
竹鹤双清图为西杨学士题
作者：杨荣
朝代：明

脩竹琅玕直，仙禽迥立清。扶疏三径色，嘹唳九皋声。劲节风霜老，贞姿玉雪明。朝回宾客静，吟对独含情。
继志堂
作者：杨荣
朝代：明

鄱水有名宗，自昔重脩德。善源悠且长，滔滔衍庆泽。及今数百年，子孙尤繁殖。彼美后来人，留心事经籍。景仰徽国公，惓惓慕芳迹。敬恭奉双亲，怡愉见容色。椿树荫庭中，萱花映堂北。兄弟乐且耽，友爱自相得。风雨夜连床，壶觞日同席。和气蔼门庭，恩意洽疏戚。猗欤继述心，黾勉在朝夕。大贤固云远，流风宛如昔。今子登宦途，名位渐辉奕。尚期保厥终，馀庆奚有极。
翠筠轩为黔国公子沐可观题
作者：杨荣
朝代：明

世人见竹爱者稀，子独爱种当轩墀。长梢密叶自潇洒，虚心劲节同襟期。拂云高并青霄直，秀压琅玕绕檐碧。千竿飒爽风雨声，四面阴森冰雪色。苍然满眼如潇湘，敲金戛玉相铿锵。虬龙露角带春雨，凤凰振羽鸣朝阳。有时携客玩佳景，满地扶疏散凉影。扫石弹棋白昼长，钩帘对月清宵永。有时截制紫鸾笙，希音吹彻钧天清。空中似引飞仙度，翠翘绿佩何轻盈。尘氛不到净如洗，几回吟啸霜天里。蒋径寂寥何足论，淇澳猗猗自堪儗。君家庆泽流无穷，种德应与种竹同。绳绳后嗣尽英杰，抚绥夷落推元功。羡子才高踵前躅，早有芳名动南服。？言长养资汗青，留纪清朝世勋录。
翠筠轩为黔国公子沐可观题
作者：杨荣
朝代：明
体裁：古风

世人见竹爱者稀，子独爱种当轩墀。长梢密叶自潇洒，虚心劲节同襟期。拂云高并青霄直，秀压琅玕绕檐碧。千竿飒爽风雨声，四面阴森冰雪色。苍然满眼如潇湘，敲金戛玉相铿锵。虬龙露角带春雨，凤凰振羽鸣朝阳。有时携客玩佳景，满地扶疏散凉影。扫石弹棋白昼长，钩帘对月清宵永。有时截制紫鸾笙，希音吹彻钧天清。空中似引飞仙度，翠翘绿佩何轻盈。尘氛不到净如洗，几回吟啸霜天里。蒋径寂寥何足论，淇澳猗猗自堪儗。君家庆泽流无穷，种德应与种竹同。绳绳后嗣尽英杰，抚绥夷落推元功。羡子才高踵前躅，早有芳名动南服。�言长养资汗青，留纪清朝世勋录。
自宣府至德胜关
作者：杨荣
朝代：明

千岩万壑拥层云，持节南来日正曛。关塞有兵严号令，屯营无事乐耕耘。人家多在城中住，流水还从涧里分。共喜华夷今一统，万方咸戴圣明君。
自牧斋
作者：杨荣
朝代：明

达人尚谦德，德盛心愈卑。崇高不自居，骄矜竟奚为。君子安此道，处之不复疑。遵彼圣贤训，战兢恒自持。自卑人益尊，自晦道愈辉。恪守以存位，至乐良在兹。嗟彼竞伐者，邈与此相违。
茂恩堂为熊经历题
作者：杨荣
朝代：明

乌纱珠翟焕庭闱，齐庆年高白发稀。天上双龙蟠御敕，人间五綵绚斑衣。椿林不为风霜老，萱草偏资雨露肥。自是圣恩深似海，此生忠孝？无违。
茂恩堂为熊经历题
作者：杨荣
朝代：明
体裁：七言律诗

乌纱珠翟焕庭闱，齐庆年高白发稀。天上双龙蟠御敕，人间五綵绚斑衣。椿林不为风霜老，萱草偏资雨露肥。自是圣恩深似海，此生忠孝�无违。
荣寿堂为江西吴润布政作
作者：杨荣
朝代：明

荣名固难致，得寿尤不常。自非积善家，二美畴能当。延陵遗忠厚，世泽深且长。君乃仕明时，守郡称循良。双亲享禄养，七帙犹康强。颜酡绚晴旭，鬓白垂秋霜。纶诰自天降，宠命垂清光。椿萱蔼秀色，喜气充华堂。乌帽映珠翟，楚楚华身章。子职既无愧，君恩自难忘。矧今仕方岳，严慈寿且康。具庆谅非偶，无乃世德臧。怀哉古人言，作善天降祥。
蓟门别意送程汝器赴饶州教授
作者：杨荣
朝代：明

秋高蓟门路，灏气肃以清。念子将远别，相送出都城。祖筵集冠盖，绿酒且频倾。临岐欲分手，缱绻难为情。嗟我子所契，夙谊如弟兄。丽泽藉资益，砚席恒相并。衣冠立孔庭，灯火亲韩檠。羡子先着鞭，科目振英声。金马待明诏，万里皇华行。我亦忝后尘，翰苑蚤登名。与子联鹓班，出入在承明。中道子暂蹶，一旦复超升。绣衣立霄汉，骢马耀神京。俄然返初服，振袂谢恩荣。闭门卧空山，尘俗澹无营。及兹承荐剡，簪绂喜重膺。耄疾终恳辞，职教任匪轻。西江盛文物，师道贵老成。子行方自重，泮水日横经。立雪长在门，祖武真能绳。他年想模范，帐下蜚群英。岂徒儒道崇，宦迹亦有荣。而我慨离居，执手思回萦。申章道远意，矫首秋鸿征。
蓟门送别诗
作者：杨荣
朝代：明

张君吾乡彦，夙有声誉驰。俊秀出庠序，拜官当盛时。皇华历四方，所至动光仪。今晨忽告别，出守西江湄。五马何辉煌，皂盖翼双旗。握手向都门，临岐荐芳卮。丈夫志经济，早岁当有为。章贡古名郡，风俗亦清夷。愿扬天子恩，抚字安黔黎。桑麻蔽田野，鸡豚日蕃滋。老幼自生息，岁时乐雍熙。勖哉古循吏，龚黄以为期。
虚庵为刘咸副使题
作者：杨荣
朝代：明

四壁清无际，疏棂面面通。独怀兹室异，迥与此心同。燕坐群喧寂，消閒万虑空。悬知能受益，华扁思无穷。
虢宫送河丞市马
作者：杨荣
朝代：明

野色正苍苍，秦山半夕阳。雕弓双羽箭，宝剑百金装。夜月临关白，秋云压塞黄。君休市千里，当宁汉文王。
螺山村人
作者：杨荣
朝代：明

峨峨金螺山，下有田与庐。日出鸡犬喧，蓐食事犁锄。白发不到城，柴扉俯江墟。邻翁时来往，浊酒聊与娱。卖卜或开肆，屡回长者车。一朝承荐剡，忽捧五色书。朅来往都市，门巷恒晏如。淳朴本真性，宁谓礼法疏。缅彼螺山侧，怅然怀故居。愿言崇令德，允矣扬芳誉。
西山精舍
作者：杨荣
朝代：明
体裁：古风

西山叠翠峭且奇，山前流水清涟漪。美人筑室得幽胜，独揽秀色褰书帷。红尘不到柴关静，绿树阴浓昼日迟。书声伊吾出林杪，时有好鸟鸣高枝。花雨飘香入醽醁，松涛送响来琴丝。以兹游息信得所，况有童冠相追随。每于大化探至理，登山临水应忘疲。迩来有籍通仙府，别却旧业趋京师。匆匆相见长干道，命我为题精舍诗。秪今去典常山教，尚有西山猿鹤思。
西山精舍
作者：杨荣
朝代：明

西山叠翠峭且奇，山前流水清涟漪。美人筑室得幽胜，独揽秀色褰书帷。红尘不到柴关静，绿树阴浓昼日迟。书声伊吾出林杪，时有好鸟鸣高枝。花雨飘香入醽醁，松涛送响来琴丝。以兹游息信得所，况有童冠相追随。每於大化探至理，登山临水应忘疲。迩来有籍通仙府，别却旧业趋京师。匆匆相见长干道，命我为题精舍诗。秪今去典常山教，尚有西山猿鹤思。
西江月 端午赐观击毬射柳五阕 其一
作者：杨荣
朝代：明
体裁：词

芳树海榴吐艳，碧池荷叶铺钱。端阳佳节太平年。百辟咸沾恩宴。仙仗遥迎瑞日，炉香细袅祥烟。香蒲泛酒艾旗悬。拜舞金銮前殿。
西江月 端午赐观击毬射柳五阕 其二
作者：杨荣
朝代：明
体裁：词

御座正临仙苑，禁林大敞琼筵。臂间长命綵丝缠。何必灵符丹篆。处处龙舟竞渡，家家箫鼓喧阗。万方无事乐丰年。仰荷圣明恩眷。
西江月 端午赐观击毬射柳五阕 其四
作者：杨荣
朝代：明
体裁：词

箫鼓教坊间奏，锦袍玉佩联翩。綵毬击罢听传宣。竞挽雕弓飞箭。柳外争誇中的，花前捷报飞传。香尘起处正回鞭。万岁嵩呼舞抃。
西江月·其三
作者：杨荣
朝代：明
体裁：词

内苑场开紫禁，瑶台佩列群仙。两朋骏马总腾骞。玉勒金羁光炫。左右分曹决胜，毬飞仗击争先。流星一点影回旋。挥霍纷纭万变。
西江月·其五
作者：杨荣
朝代：明
体裁：词

令节新颁宝扇，嘉言挥洒云笺。香罗细葛叠相鲜。剑佩趋陪金殿。臣庶欣逢舜世，华夷共祝尧年。皇图巩固福绵绵。磐石尊安永奠。
西江月·端午赐观击毬射柳五阕
作者：杨荣
朝代：明

芳树海榴吐艳，碧池荷叶铺钱。端阳佳节太平年。百辟咸沾恩宴。仙仗遥迎瑞日，炉香细袅祥烟。香蒲泛酒艾旗悬。拜舞金銮前殿。御座正临仙苑，禁林大敞琼筵。臂间长命綵丝缠。何必灵符丹篆。处处龙舟竞渡，家家箫鼓喧阗。万方无事乐丰年。仰荷圣明恩眷。内苑场开紫禁，瑶台佩列群仙。两朋骏马总腾骞。玉勒金羁光炫。左右分曹决胜，毬飞仗击争先。流星一点影回旋。挥霍纷纭万变。箫鼓教坊间奏，锦袍玉佩联翩。綵毬击罢听传宣。竞挽雕弓飞箭。柳外争誇中的，花前捷报飞传。香尘起处正回鞭。万岁嵩呼舞抃。令节新颁宝扇，嘉言挥洒云笺。香罗细葛叠相鲜。剑佩趋陪金殿。臣庶欣逢舜世，华夷共祝尧年。皇图巩固福绵绵。磐石尊安永奠。
贞寿堂为陈侍讲赋
作者：杨荣
朝代：明

高堂有慈母，早岁失所天。茕茕抚遗孤，辛苦人共怜。孤年既以长，笃志勤简编。蜚声列科目，接武瀛洲仙。沾此禄养荣，綵服何翩跹。芝兰与玉树，满眼罗曾玄。爱日有馀欢，丝竹喧绮筵。悠哉桑榆景，永矣乐长年。
贞节堂
作者：杨荣
朝代：明

别鹤离鸾世所悲，寒窗挥泪抚孤儿。衰颜无复临妆镜，华发犹闻服恶笄。夜雨辛勤熊胆训，秋风惆怅柏舟诗。圣朝旌异隆恩典，丹诏行看下赤墀。
贺吴子尚母饶氏寿
作者：杨荣
朝代：明

芙蓉华盖拥临川，宝婺流辉照绮筵。寿届七旬孀节苦，养沾三釜二儿贤。北堂萱草春如锦，西母蟠桃日似年。喜有文章昭善颂，何须重续柏舟篇。
贺许编脩父寿日
作者：杨荣
朝代：明

名家自是簪缨裔，种德绵延今几世。遐龄可比窦家椿，贤嗣宜方邓林桂。朅来初度属昌辰，鹤算今逾七十春。遥想琼筵开盛宴，衣冠满座来嘉宾。玉堂令子尤欢庆，缄寄诗词远伸敬。紫诰曾颁已赐官，綵衣新制还相称。伊予千里仰芳声，未及登堂举寿觥。尚期黄发膺嘉祉，更沐天朝雨露荣。
赋西山送教谕周公明赴长洲
作者：杨荣
朝代：明

西山屹立何雄哉，倚天盘地高崔嵬。壮气峥嵘逼太华，秀色缥缈连蓬莱。蓬莱咫尺临天阙，遥对兹山最奇绝。龙楼凤阁接飞云，玉殿瑶阶照晴雪。周君文采儒林英，萧萧白发沾恩荣。宦程初赴天官考，教铎还为吴郡行。今晨告别何草草，祖帐离筵蓟门道。回望西山叠翠屏，万古青青应自好。长洲花发春日初，绿水荡漾青芙蕖。皋比坐讲有馀暇，还念西山相忆无。
赏菊
作者：杨荣
朝代：明

佳菊栽培近玉堂，花开今喜应重阳。贞姿肯逐秋光老，翠色偏留晚节香。久向禁垣承雨露，还同栗里傲风霜。移来玩赏逢清暇，为尔多情数举觞。为尔多情数举觞，七人对此兴偏长。日临佳色通青琐，风引清香散玉堂。已喜四民皆暇豫，更看百辟尽才良。自惭老去成疏懒，未信餐英力更强。
赏菊·其一
作者：杨荣
朝代：明

佳菊栽培近玉堂，花开今喜应重阳。贞姿肯逐秋光老，翠色偏留晚节香。久向禁垣承雨露，还同栗里傲风霜。移来玩赏逢清暇，为尔多情数举觞。
赏菊·其二
作者：杨荣
朝代：明

为尔多情数举觞，七人对此兴偏长。日临佳色通青琐，风引清香散玉堂。已喜四民皆暇豫，更看百辟尽才良。自惭老去成疏懒，未信餐英力更强。
赐扇及綵缕
作者：杨荣
朝代：明

海宇熙熙景运昌，君臣千载庆明良。遭逢喜际风云会，赉锡常沾雨露香。宝扇半规凝瑞色，綵绦百结带恩光。皇仁似海真难报，愿捧宫筵万寿觞。
赐游万岁山诗十首
作者：杨荣
朝代：明

琼岛宸游日，随游切九重。天恩许乘骑，仙仗从飞龙。迤逦云霄近，汪洋雨露浓。词臣何庆幸，千载得遭逢。太液春波暖，承恩泛綵舟。轻盈兰棹发，荡漾玉虹流。帘影移宫树，茶香出御瓯。此中多胜景，况是从宸游。翠巘开新殿，团花簇玉阑。醇醪天上赐，仙境御前看。浩荡恩波阔，光荣礼数宽。微臣沾圣泽，何幸侍金銮。奉诏随鸾驭，遨游遍小山。风光连禁籞，花影覆清湾。路绕金宫转，云随綵仗还。紫骝如掣电，倏已度仙关。猛兽来西极，低徊御苑中。爪牙真猛捷，毛骨独奇雄。宝树横金锁，珠毬结綵茸。从容看率舞，还想有虞风。玉涧通泉脉，金龙喷雪花。峥嵘山骨润，滉漾水帘斜。暝色凝飞雨，清声隔綵霞。此中尘不到，应即是仙家。水鸟多驯狎，偏随綵仗飞。六龙回御辇，一箭落毛衣。珍味同沾赐，儒冠倍有辉。独惭无寸补，遭遇古来稀。松柏清阴满，林间列宴时。玉阶分御赐，仙醴泛金卮。翠釜驼峰异，雕盘鲙缕奇。恩同天地阔，思报永无涯。珍禽来异域，分赐出雕笼。禀质生尤异，能言类莫同。宴游逢盛世，恩眷自宸衷。感激应无极，怀思意不穷。四海同熙皞，宸游乐太平。綵云随御辇，瑞日照霓旌。赐赉何稠叠，沾承感圣明。永言歌帝德，千载播鸿名。
赐游万岁山诗十首·其一
作者：杨荣
朝代：明

琼岛宸游日，随游切九重。天恩许乘骑，仙仗从飞龙。迤逦云霄近，汪洋雨露浓。词臣何庆幸，千载得遭逢。
赐游万岁山诗十首·其七
作者：杨荣
朝代：明

水鸟多驯狎，偏随綵仗飞。六龙回御辇，一箭落毛衣。珍味同沾赐，儒冠倍有辉。独惭无寸补，遭遇古来稀。
赐游万岁山诗十首·其三
作者：杨荣
朝代：明

翠巘开新殿，团花簇玉阑。醇醪天上赐，仙境御前看。浩荡恩波阔，光荣礼数宽。微臣沾圣泽，何幸侍金銮。
赐游万岁山诗十首·其九
作者：杨荣
朝代：明

珍禽来异域，分赐出雕笼。禀质生尤异，能言类莫同。宴游逢盛世，恩眷自宸衷。感激应无极，怀思意不穷。
赐游万岁山诗十首·其二
作者：杨荣
朝代：明

太液春波暖，承恩泛綵舟。轻盈兰棹发，荡漾玉虹流。帘影移宫树，茶香出御瓯。此中多胜景，况是从宸游。
赐游万岁山诗十首·其五
作者：杨荣
朝代：明

猛兽来西极，低徊御苑中。爪牙真猛捷，毛骨独奇雄。宝树横金锁，珠毬结綵茸。从容看率舞，还想有虞风。
赐游万岁山诗十首·其八
作者：杨荣
朝代：明

松柏清阴满，林间列宴时。玉阶分御赐，仙醴泛金卮。翠釜驼峰异，雕盘鲙缕奇。恩同天地阔，思报永无涯。
赐游万岁山诗十首·其六
作者：杨荣
朝代：明

玉涧通泉脉，金龙喷雪花。峥嵘山骨润，滉漾水帘斜。暝色凝飞雨，清声隔綵霞。此中尘不到，应即是仙家。
赐游万岁山诗十首·其十
作者：杨荣
朝代：明

四海同熙皞，宸游乐太平。綵云随御辇，瑞日照霓旌。赐赉何稠叠，沾承感圣明。永言歌帝德，千载播鸿名。
赐游万岁山诗十首·其四
作者：杨荣
朝代：明

奉诏随鸾驭，遨游遍小山。风光连禁籞，花影覆清湾。路绕金宫转，云随綵仗还。紫骝如掣电，倏已度仙关。
赐游东苑诗
作者：杨荣
朝代：明
体裁：古风

圣皇嗣宝历，日表龙凤姿。典章率由旧，制度仰成规。万方囿神化，四海乐雍熙。维时属秋序，暑退生凉飔。万几既馀閒，行乐适在兹。从容召儒臣，内苑同游嬉。峨峨黄金殿，璀璨白玉墀。廊庑郁周回，金碧光陆离。岧峣珊瑚石，瑶草间琼枝。玉虹出西山，泉脉何逶迤。引流入东苑，滉漾涵方池。苍龙忽蜿蜒，吐水一何奇。飞流溅碧空，爪甲何淋漓。形态本天成，雕琢宁用施。异石既磊落，奇葩自葳蕤。蓬岛非可儗，天宫信能移。少前造幽境，似与林壑期。草径自森邃，蔬畦亦纷披。殿宇靡华饰，俭朴同茅茨。伐材为曲槛，编竹成疏篱。小桥横碧流，短亭瞰清漪。游鱼时出跃，花木向朝曦。致斋诚得所，燕息允相宜。翠华此临幸，凤盖簇鸾旗。圣情欢未极，锡宴荷恩私。雕盘列珍馔，内酝浮金卮。既醉增感激，愈觉心神怡。赐赉何骈蕃，交错粲相辉。金币杂香环，玉钩系青丝。愚臣本微陋，忝遭圣主知。顾兹益怀惧，于国何所裨。经邦乏嘉猷，辅理宁有为。叨陪鼎鼐间，讵免窃禄讥。夙夜弗遑暇，竭力效驱驰。倾心向太阳，如彼藿与葵。海岳高且深，涓埃岂能资。但当祝圣寿，垂拱朝四夷。岁岁悉丰稔，民物益蕃滋。此生亦何幸，际兹尧舜时。拜稽颂皇仁，愿继南薰诗。
赐游东苑诗
作者：杨荣
朝代：明

圣皇嗣宝历，日表龙凤姿。典章率由旧，制度仰成规。万方囿神化，四海乐雍熙。维时属秋序，暑退生凉飔。万几既馀閒，行乐适在兹。从容召儒臣，内苑同游嬉。峨峨黄金殿，璀璨白玉墀。廊庑郁周回，金碧光陆离。岧峣珊瑚石，瑶草间琼枝。玉虹出西山，泉脉何逶迤。引流入东苑，滉漾涵方池。苍龙忽蜿蜒，吐水一何奇。飞流溅碧空，爪甲何淋漓。形态本天成，雕琢宁用施。异石既磊落，奇葩自葳蕤。蓬岛非可儗，天宫信能移。少前造幽境，似与林壑期。草径自森邃，蔬畦亦纷披。殿宇靡华饰，俭朴同茅茨。伐材为曲槛，编竹成疏篱。小桥横碧流，短亭瞰清漪。游鱼时出跃，花木向朝曦。致斋诚得所，燕息允相宜。翠华此临幸，凤盖簇鸾旗。圣情欢未极，锡宴荷恩私。雕盘列珍馔，内酝浮金卮。既醉增感激，愈觉心神怡。赐赉何骈蕃，交错粲相辉。金币杂香环，玉钩系青丝。愚臣本微陋，忝遭圣主知。顾兹益怀惧，於国何所裨。经邦乏嘉猷，辅理宁有为。叨陪鼎鼐间，讵免窃禄讥。夙夜弗遑暇，竭力效驱驰。倾心向太阳，如彼藿与葵。海岳高且深，涓埃岂能资。但当祝圣寿，垂拱朝四夷。岁岁悉丰稔，民物益蕃滋。此生亦何幸，际兹尧舜时。拜稽颂皇仁，愿继南薰诗。
赐游西苑诗
作者：杨荣
朝代：明

南薰淡荡微雨晴，时当首夏天气清。苑中风景最佳丽，喜见万物皆敷荣。诏赐公卿暂行乐，乘马肩舆各恭恪。入门步履不敢驰，遥望琼峰翠如削。须臾中贵传宣来，先向池上看崔巍。长桥如虹跨碧水，波光荡漾无纤埃。宝殿玲珑耸金碧，盘龙舞凤何煇赫。近阶古柏凌雪霜，夹道苍松翠千尺。池有游鱼圃有蔬，绛桃丹杏如珊瑚。常时采摘奉圣母，青春几度来銮舆。细柳新蒲满洲渚，辇路逶迤到清暑。雕阑玉槛胜蓬莱，芝草琅玕似玄圃。中有宝阁环金扉，圣慈暇逸时游兹。千花冥濛溢香露，瑞日照耀生光辉。相将优游陟华巘，磴道盘空应百转。巉岩怪石虎豹蹲，岁久含滋多碧藓。方壶瀛洲峙两亭，玉虹金露何峥嵘。空中忽听玉笙响，万壑遥度松风声。跻攀绝顶意忘倦，忽到丹霄广寒殿。恍觉台高爽气多，更看天近祥云见。壮哉此景天下奇，此身何幸亲见之。天恩旷荡锡宴乐，玉酒满酌黄金卮。圣皇仁明尽诚孝，四海生民安德教。微臣欣得预兹游，际遇升平何以报。瞻依日月拜九天，寸心感激惟惓惓。永歌天保廑祝颂，圣寿皇图万万年。
赐荣堂为西江潜溟题
作者：杨荣
朝代：明

青春擢第冠贤良，华构新成倍有光。喜著恩袍明兽锦，恭承御敕焕龙章。山川总映云霞丽，草树皆含雨露香。自是圣朝多宠数，荣名从此重筠阳。
赐见东宫谢恩
作者：杨荣
朝代：明

天眷皇明万世隆，储君育德在春宫。祥云晓接龙楼上，佳气晴开鹤禁中。恭睹尧眉呈八彩，仰瞻舜目烱重瞳。微臣拜赐天恩厚，补报深期竭寸衷。
赐观击毬射柳
作者：杨荣
朝代：明

禁苑薰风颢气清，天闲龙马玉蹄轻。花边远近星毬落，柳外参差綵仗横。演武正期防逸乐，诘兵端欲保升平。微臣侍从惭无补，愿效赓歌颂圣明。云移仙仗簇龙旗，正是京华五月时。驻跸近依丹凤阙，弯弓遥剪绿杨枝。万年仰祝齐天寿，百步欣看中的奇。神武圣文超往古，微臣何幸际昌期。
赐观击毬射柳·其一
作者：杨荣
朝代：明

禁苑薰风颢气清，天闲龙马玉蹄轻。花边远近星毬落，柳外参差綵仗横。演武正期防逸乐，诘兵端欲保升平。微臣侍从惭无补，愿效赓歌颂圣明。
赐观击毬射柳·其二
作者：杨荣
朝代：明

云移仙仗簇龙旗，正是京华五月时。驻跸近依丹凤阙，弯弓遥剪绿杨枝。万年仰祝齐天寿，百步欣看中的奇。神武圣文超往古，微臣何幸际昌期。
赠尚宝丞袁忠彻升少卿
作者：杨荣
朝代：明

两世承恩宠眷隆，地居清禁职兼崇。君臣庆会时欣遇，父子光荣世莫同。长侍龙颜仙仗里，每擎玉玺御筵中。鹓行屡得联珂佩，欲赠新诗愧未工。
赠韩院判
作者：杨荣
朝代：明

旧业轩岐术，承家复几年。济人咸仰德，医国共推贤。花满仙林杏，香分橘井泉。九重恩眷厚，四海盛名传。
辞剑图
作者：杨荣
朝代：明

楚人购亡命，伍生亟奔吴。苍黄及江涘，欲渡乏䑳？。江流漫浩浩，千里岂易逾。形势转危迫，恻恻重踌蹰。渔父识其情，毋乃为子胥。拿舟以济之，仓忙有追逋。开樊纵羁禽，汲水活涸鱼。急难古所然，矧彼非凡夫。悠然遂安涉，出险登夷涂。感佩意气厚，报赠良难图。聊解百金剑，以谢重生躯。所志哀公子，圭爵吾奚需。殷勤辞弗受，临分立斯须。愿言慎自保，毋使他人狙。高风邈千载，俛仰隘八区。抚卷怀其人，伊岂寻常徒。
辞剑图
作者：杨荣
朝代：明
体裁：古风

楚人购亡命，伍生亟奔吴。苍黄及江涘，欲渡乏䑳�。江流漫浩浩，千里岂易逾。形势转危迫，恻恻重踌蹰。渔父识其情，毋乃为子胥。拿舟以济之，仓忙有追逋。开樊纵羁禽，汲水活涸鱼。急难古所然，矧彼非凡夫。悠然遂安涉，出险登夷涂。感佩意气厚，报赠良难图。聊解百金剑，以谢重生躯。所志哀公子，圭爵吾奚需。殷勤辞弗受，临分立斯须。愿言慎自保，毋使他人狙。高风邈千载，俛仰隘八区。抚卷怀其人，伊岂寻常徒。
退思斋为蹇少师题
作者：杨荣
朝代：明

人心妙虚灵，不能以无思。所思得其正，酬酢随所施。惟公出西蜀，德望众所推。龙飞际景运，位重今少师。雍容处廊庙，辅治安黔黎。退食有馀暇，斋居思济时。秉心思至公，律已思自治。进思罄忠言，退思补阙遗。庶政思佐理，庶绩思咸熙。贤才思简拔，礼义思维持。治化思有成，举措思得宜。我皇正垂拱，至德恊无为。惟公实启沃，四海将倚毗。生民永安逸，鼓舞同边陲。愿言慎所思，令誉千载垂。
送中书陈宗渊致仕还乡
作者：杨荣
朝代：明

天台山水钟灵气，人物挺生多秀异。陈君夐出流辈中，襟宇舂容富才艺。能书能画莫与肩，挥洒毫素人争传。芳声早岁闻京国，雅志不得栖林泉。永乐之初领高荐，一时同召皆英彦。儤直常居白玉堂，承恩日侍金銮殿。从此飞腾际盛时，廿年染翰凤凰池。烱烱双眸明似电，萧萧两鬓白如丝。诏许归休娱晚节，买舟即日还东越。故园遥指赤城霞，片帆轻度沧江月。我与相知为独早，见君少壮今衰老。送行难尽旧时情，聊复长歌写怀抱。到家正是菊花天，把酒东篱兴浩然。惟有丹心常恋阙，时时飞梦五云边。
送义门郑御史致仕还乡
作者：杨荣
朝代：明

柏台珥笔久推贤，喜见辞荣及暮年。天语丁宁恩赐厚，宸章璀璨墨华鲜。几年守职风霜凛，奕世同居孝义全。总谓田园归兴好，丹心犹恋五云边。
送从弟尚文复任南京吏部郎中
作者：杨荣
朝代：明

忆昔少时居故乡，兄弟相亲恩爱长。碧窗灯火照经史，肯以暇逸虚流光。一朝歘动青云志，泮水传经汝来侍。梦草春吟每得诗，听雨夜眠常共被。是时爱汝才且贤，静观羲画穷先天。阴阳变化悟消息，为汝指授加精研。岁逢己夘仲秋月，我独攀桂登蟾阙。鹏程浩荡遂骞腾，翰苑编摩愧疏劣。一从别后难与同，喜汝携书来辟雍。日下联辉想华萼，云边接羽看飞鸿。时从官舍话衷曲，顾恋情深如手足。领荐欣题雁塔名，为郎喜作天官属。十年粉署政绩多，彤庭奏最承恩波。官阶已齿大夫列，煌煌紫诰颁銮坡。曾怀先陇多荒草，拜上封章归祭扫。始怜别我去路遥，旋喜辞家到官早。于今又是五载馀，重来慰此情郁纡。官舍论心未逾月，都亭又拟歌骊驹。关河迢递渺南北，潞水钟山两京客。百年兄弟皆过半，此日相看总头白。匆匆且莫伤别离，金台会面恒有期。秋风驿路多归使，时遣平安报汝知。
送余侍讲还乡
作者：杨荣
朝代：明

西昌有佳士，力学工文章。才名动江右，驰誉翰墨场。科第膺妙选，秘阁蒙恩光。制作播当时，古人相颉顽。金石谐雅奏，干莫发光芒。优游玉堂署，意气独轩昂。论议振风采，英声重辉煌。朅来偶婴疾，归思何遑遑。陈辞伏阙下，承恩还故乡。征帆挂薰风，祖饯潞水傍。眷言成远别，握手心徊徨。倒此双玉壶，相劝各尽觞。怀思向何处，万里吴云长。
送佥宪王孟坚之江西
作者：杨荣
朝代：明

萧散乡园已数秋，又承徵诏别林丘。词垣簪笔荣名久，宪府乘骢宠渥优。衣绣三秋辞北阙，观风十月到南州。明时文运昭奎壁，御敕龙光贯斗牛。兴学正期追往古，育才端儗继前修。外台五夜秋霜肃，泮水三春化雨周。共说松筠清节劲，更期桃李绿阴稠。西江自昔推文献，料得明珠不暗投。
送佥宪王彦修之四川
作者：杨荣
朝代：明

几年青琐荷光荣，今日承恩出帝京。玉节遥持霜气肃，绣衣初绚日华明。都门酌酒宽离思，宪府临民蔼政声。莫道巴川西去远，锦城父老喜相迎。
送佥宪陈廷嘉之广西提调学校
作者：杨荣
朝代：明

圣朝尚文治，建学崇师儒。四方乐熙皞，声教达边隅。西广古荒服，民夷相杂居。皇仁若天地，雨露皆涵濡。云胡数载间，庸才滥师模。俊秀失教养，学校多榛芜。陈君玉堂彦，擢仕登要途。煌煌五色敕，锡命恩宠殊。于兹振风化，岂惮道里纡。英声动蛮徼，弦诵溢里闾。坐令荒远邦，俗比邹鲁区。允矣称厥职，千载扬芳誉。
送侍读曾鹤龄归省
作者：杨荣
朝代：明

才高曾占甲科名，官任词垣独有声。载笔久看承雨露，宁亲今喜荷恩荣。长河风暖冰初泮，故里花开日正晴。想见升堂频拜舞，满倾春酒祝长生。
送修撰杨寿夫致政归乡
作者：杨荣
朝代：明

蓐收司令大火流，金井凉生梧叶秋。玉堂词客叹衰老，振袂翩然思退休。封章晓上五云里，恩命旋颁倍忻喜。香飘紫殿拜龙颜，日转西清别知己。顾予同邑又同窗，少小论交情谊长。一从筮仕列中禁，南北迢迢天一方。君从泮水歌芹藻，化雨春风起枯槁。乌纱白发三十春，一榻寒毡？终老。几回受命司文衡，南宫藩省推公平。由兹荐剡上天阙，擢任词垣沾宠荣。先皇龙驭升天后，国史恭修喜承诏。书成进入蓬莱宫，圣德神功永垂耀。褒升华秩锡琼筵，更颁兽锦宫袍鲜。老成效用方自此，如何拂袖翻归田。今晨酌酒送君去，行色匆匆留不住。自是平生泉石心，不辞万里关山路。到家想值秋暮时，篱边黄菊犹芳菲。亲朋欢会如相问，为说南还今可期。
送修撰杨寿夫致政归乡
作者：杨荣
朝代：明
体裁：古风

蓐收司令大火流，金井凉生梧叶秋。玉堂词客叹衰老，振袂翩然思退休。封章晓上五云里，恩命旋颁倍忻喜。香飘紫殿拜龙颜，日转西清别知己。顾予同邑又同窗，少小论交情谊长。一从筮仕列中禁，南北迢迢天一方。君从泮水歌芹藻，化雨春风起枯槁。乌纱白发三十春，一榻寒毡�终老。几回受命司文衡，南宫藩省推公平。由兹荐剡上天阙，擢任词垣沾宠荣。先皇龙驭升天后，国史恭修喜承诏。书成进入蓬莱宫，圣德神功永垂耀。褒升华秩锡琼筵，更颁兽锦宫袍鲜。老成效用方自此，如何拂袖翻归田。今晨酌酒送君去，行色匆匆留不住。自是平生泉石心，不辞万里关山路。到家想值秋暮时，篱边黄菊犹芳菲。亲朋欢会如相问，为说南还今可期。
送兵部侍郎徐良玉考满复任
作者：杨荣
朝代：明

朝廷图治臻虞唐，峨峨廊庙登俊良。六卿分理各有属，大纲一举众目张。夏官司马掌邦政，统制戎师卫民命。任高责重职匪轻，德厚才良始能称。徐君筮仕当壮年，皇华使节周八埏。为郎粉署著劳绩，佐政银台承宠迁。金闺出入久通籍，瞻望天颜才咫尺。惓惓夙夜竭忠诚，烱烱丹心抱清白。先皇擢贰夏官卿，几年莅职居南京。提纲挈领百事举，往往群僚推老成。朅来考绩觐枫陛，书最南还别知己。驿路霜酣木叶丹，潞水风高翠涛起。山连岱岳神秀钟，路入徐扬风物同。石城钟阜自天设，虎踞龙蟠今古雄。君归为政励初志，上副宸衷广仁治。惟将盛业继古人，终有清名照来世。
送刑部尚书施礼之南京
作者：杨荣
朝代：明

明经早登第，文采如凤麟。轩昂轶人群，际遇当昌辰。手持三尺法，履历皆要津。雅操厉冰雪，冲襟盎阳春。南京倚注重，北阙恩命新。鸣佩别琐闱，扬鞭出城闉。眷我久同朝，临分意弥亲。赠行欲有言，缱绻难具陈。所愿慎刑罚，钦哉服皇仁。
送刘佥宪之湖广提调学校
作者：杨荣
朝代：明

荆楚在南服，土旷民物稠。承平几百年，俗化追虞周。庠序育英俊，教养恩惠优。近来振铎者，学政殊未脩。圣明急先务，夙夜廑此忧。大廷纶音降，俊彦旁敷求。分命典文轨，因时振风猷。刘君我同志，学行谁与俦。历仕三十年，白发今满头。鹗荐惬舆论，经邦有深谋。伫看扬英声，飞隼横九秋。劝惩肃规矩，昏惰无逸游。坐令小大材，异日咸可收。巍巍衡阳山，瀰瀰江汉流。勖哉全令德，声望同久留。
送刘子钦致仕还乡
作者：杨荣
朝代：明

才名独步重当时，宦路谁知与？违。泮水十年怜远别，关河千里惜重归。江南拟结耆英会，天上曾联列宿辉。话旧未能穷往事，秋风分手思依依。
送刘子钦致仕还乡
作者：杨荣
朝代：明
体裁：七言律诗

才名独步重当时，宦路谁知与�违。泮水十年怜远别，关河千里惜重归。江南拟结耆英会，天上曾联列宿辉。话旧未能穷往事，秋风分手思依依。
送判官陈季和之任安陆
作者：杨荣
朝代：明

十年载笔凤池头，喜奉天书判一州。蓟北雨馀尊酒暮，江南水落片帆秋。山城民朴安耕作，泽国官閒乐宦游。此去想应多善政，他年风采动宸旒。
送参议陈彝训致仕还西江
作者：杨荣
朝代：明

圣皇嗣大宝，宽仁布新令。敷此天地恩，岂但及万姓。群臣引年者，簪组从致政。矧君甫七帙，翩然发归兴。悬车及兹时，抃舞拜恩命。念昔永乐初，遭逢亦何幸。擢官凤凰池，宠荣日斯盛。九载秩既终，仍官侍万乘。超迁佐方岳，任重德益称。湖湘何渺茫，岭海亦绵亘。甘棠垂蔽芾，爱遗召南咏。兹言还故山，閒佚惬素性。春光正明媚，花柳纷相映。都门集故交，为别复胥庆。知止奚所怀，退休志先定。倦翼恣林栖，潜鳞乐川泳。载赋归去来，回视青天迥。
送叶俊太守致政归乡
作者：杨荣
朝代：明

浙之东兮君所居，嗣先业兮宗文儒。早年俊迈风骨殊，渥洼飒爽千里驹。一从振足登云衢，才猷卓荦罕与俱。擢宰临桂向南趍，边氓已喜疲癃苏。三考绩最朝帝都，高超赤县意自如。寸心烱烱冰玉壶，荣膺鹗荐分虎符。出守太原民心孚，弦诵之声盈里庐。桑麻遍野阴纷敷，夫何未及三载馀。翻然乞此衰病躯，圣恩霈若雨露濡。告别使我情郁纡，谅君之归志不孤。尊有酒兮架有书，田可耕兮圃可蔬。山可樵兮水可渔，退休之适安以舒。嗟君之乐兮世所无，白云为侣鸥为徒。
送叶太守于渊致仕还乡
作者：杨荣
朝代：明

君昔英妙年，秀发居芹宫。与予金石交，至性敏且聪。讲习资丽泽，才气如长虹。业成早膺贡，鼓箧登辟雍。六馆推何蕃，馀子难与同。丹山下鸾凤，矫翮思腾冲。翩翩五色羽，烱烱双玉瞳。来仪向朝阳，和鸣何嗈嗈。维时际熙皞，贤俊俱登庸。簉羽列鸳鹭，接武偕夔龙。喜君荷优擢，列职粉署中。邦禁属分掌，谳狱惟至公。澄潭湛寒水，皓月行秋空。清誉动朝野，明良庆遭逢。遂分铜虎符，作郡苏疲癃。五马向严城，一路春融融。朱幡照云日，黄堂蔼仁风。治绩著当世，不羡黄与龚。丁艰归故乡，号泣摧深衷。服阕出墓庐，促装觐九重。受命牧金华，冰檗全始终。惠泽洽黎庶，政化沾邻封。及今际圣明，正好殚厥忠。云胡宦况微，思作香山翁。恳恳乞归田，所愿得俯从。飘飘还山云，去去南征鸿。末夏暑方盛，槐柳阴正浓。送君出都亭，祖饯惜匆匆。况予就衰老，有志怀匪躬。涓埃补河岳，岁久难为功。感激受深眷，战兢如莫容。退休固所欲，但念民未丰。顾兹倍忧切，夙夜恒忡忡。临岐与君别，感此情无穷。
送叶文翰致仕还乡
作者：杨荣
朝代：明

别去乡园二十秋，喜承优诏赋归休。衡门松菊劳归梦，朔雪关河忆旧游。诗卷已知裁蜀锦，客装宁惜敝貂裘。遥知红树溪边路，应有诸孙待舣舟。
送吏部黄宗载之南京
作者：杨荣
朝代：明

扬历亨衢际五朝，从来德望冠群僚。南京独秉铨衡重，北阙新承雨露饶。远道风高鸿已去，长河霜降水初消。悬知耿耿丹心在，松柏凌寒最后凋。
送吕佥宪之福建
作者：杨荣
朝代：明

七闽南去路漫漫，又喜承恩戴豸冠。骢马去时逢雪霁，绣衣行处带霜寒。遥知揽辔澄清易，惟惜临岐话别难。翘首云霄雕鹗劲，草中狐兔岂能安。
送吕少卿升常归省
作者：杨荣
朝代：明

先生宋代名臣裔，簪绂蝉联辉奕世。潜心力学绍前闻，硕望清才更谁似。一自英年领荐书，骞腾独步青云衢。暂淹侯頖师儒席，还拥行台使者车。手持宪节佥风纪，盛有香名满人耳。劲气寒飞楚树霜，襟怀湛澈西江水。移官闽宪益驰声，政成超擢佐廷平。释之自信无冤滥，戴胄偏能适重轻。昨来入觐明光殿，奏绩从容荷深眷。綵云仗里缀朝班，瑞雪光中侍恩宴。天语丁宁复旧官，兹晨拜舞出金銮。锦袍香惹炉烟暖，玉佩声摇曙色寒。羡君紫诰推恩久，褒典荣亲世稀有。松楸郁郁霜露深，欲荐蘋蘩酹尊酒。翩然承诏遂南归，昼日煌煌绚锦衣。人生得意有如此，富贵功名愿不违。宦游何幸逢昭代，况复明良际嘉会。话旧空惊白发生，摅忠谅有丹心在。平生托好最相亲，官路俄经三十春。棘寺知君体钦恤，庙堂顾我乏经纶。骊驹明发催程早，祖席都门且倾倒。残腊遥辞紫禁门，还官重上金陵道。辅治由来需老成，华资今已亚诸卿。此行珍重慰时望，有待嘉谟答圣情。
送吴佥事致仕还闽中
作者：杨荣
朝代：明

外台分职久知名，心似冰壶彻底清。揽辔早宣明主德，悬车今为故乡荣。秋风蓟北征骖去，夜雨闽南别思生。最是圣君恩宠厚，到家还着绣衣行。
送周式县丞之东莞
作者：杨荣
朝代：明

除书朝下彩云间，晚岁承恩鬓已斑。绿酒正怜官舍别，锦衣应喜故乡还。行经梅岭青春早，吟坐松堂白昼閒。佐县想能施惠政，顿令黎庶动欢颜。
送周职方致仕还乡
作者：杨荣
朝代：明

字水仁山是故乡，先朝簪绂有馀光。道宗茂叔家声远，派接磻州世泽长。分职王门多谏诤，横经泮水育才良。蒹葭己历秋霜老，桃李曾沾化雨香。秩转成均秦博士，名高粉署汉仙郎。握兰久著金闺籍，投老先辞玉笋行。天上正期星北拱，云边惊见雁南翔。五湖归去舟应远，三径行吟菊未荒。昼听松风閒偃仰，夜看萝月自徜徉。二疏汉代高风在，九老香山俗虑忘。此日分携歌白雪，满头素发陋冯唐。
送夏仲昭主事归省
作者：杨荣
朝代：明

青年射策成名早，文采风流出人表。校书閒雅在銮坡，染翰优游趍凤沼。扬历清华岁月多，九重天上沐恩波。粉署初迁司考课，石渠还复预编摩。从容退食无尘事，时写琅玕发清思。风梢雨叶倏忽成，绰有湖州笔端意。高堂慈母雪盈头，定省心劳不自由。上疏喜承明诏许，束书便买江南舟。难兄解组归未久，相见欣然复携手。綵衣双舞寿筵前，此乐人间信稀有。玉峰秀色似昆丘，乘兴还堪载酒游。圣主恩深容暂去，乡园虽好莫淹留。
送大参连士平考绩还江西
作者：杨荣
朝代：明

连氏旧名阀，奕叶联簪缨。衣冠照云日，诗礼相继承。君昔英妙年，意气摩苍冥。肄业庠序中，交游皆俊英。丽泽互滋益，断金坚素盟。群疑日分剖，志笃学乃成。闽藩棘闱开，多士推先登。骥足骋周道，鹏翮快云程。东风遂高举，黄甲书姓名。峨峨獬豸冠，出入蒙恩荣。绣衣炳文彩，柏府扬英声。棱棱晓霜肃，皎皎秋蟾明。九载陟薇垣，持操固有恒。江西古大藩，自昔称地灵。湖江属襟带，控引瓯与荆。君至赞旬宣，翼轸腾光精。恩惠洽黎庶，田野安以宁。芃芃粳稻黄，蔼蔼桑柘青。箫鼓千万家，弦歌十三城。善政既云就，考绩来天京。相逢话心素，适慰离别情。九重奏最罢，遥遥复南征。维时大火流，渐觉天气清。梧叶坠金井，凉飙夺炎蒸。侵晨出都门，别酒聊共倾。膏车促言迈，分手情不胜。官河动双橹，彷佛鹅鹳鸣。鲸波息奔骇，万里如掌平。到官及秋暮，黄菊正芳馨。爰与众君子，报国殚忠贞。勋崇誉望高，当与庐岳并。
送大尹李孔翼之任弋阳
作者：杨荣
朝代：明

一官迢递大江西，把酒都门惜解携。孤棹远经秋浦驿，双凫遥向弋阳溪。荐章已应丹书诏，祖席还分綵笔题。好向山城敷惠泽，循良应与古人齐。
送大尹谢仲廉之沙县
作者：杨荣
朝代：明

东风吹花舞晴雪，正是京华夏初月。上林日暖散莺声，似与行人送离别。翩翩凫舄出九关，一尊酒尽添朱颜。丈夫慷慨别知己，仗剑宁辞行路难。忆昔君初擢科第，际会风云多意气。绣衣绚綵立青霄，白简飞霜侍丹陛。岂知利钝亦有时，得失往往常相随。只今承命宰百里，况是闽南风俗奇。喜君卓荦负高节，世态从教尚炎热。玉壶秋月烱虚明，金井寒泉自清冽。兹行正好展才猷，时将民瘼勤咨诹。夜深无犬吠村巷，春到有农耕绿畴。夫耕妇织各安所，比屋讴歌歌父母。三年报政著勤劳，伫见芳名同卓鲁。由来邑令任不轻，君行莫伤离别情。秋风若有燕鸿便，应好缄封遥寄声。
送大理卿陈勉之南京
作者：杨荣
朝代：明

佐宪乌台振百僚，又承宠命下青霄。凤鸣朝旭钟山近，雁度秋空潞渚遥。应拟有功传异日，还期无讼荅中朝。丹心一片知犹在，莫道年来白发饶。